**Informatīvais ziņojums**

**"Par Elektroniskās maksātnespējas uzskaites sistēmas**

**turpmāko attīstību"**

**Saturs**

[Ievads 3](#_Toc80048000)

[1. Paveiktais EMUS ieviešanā un attīstībā no 2018. gada – 2021. gadam 6](#_Toc80048001)

[2. EMUS attīstības virzieni 10](#_Toc80048002)

[2.1. Datu apjoms un kvalitāte 10](#_Toc80048003)

[2.2. Automatizēti administratoru un TAP uzraugošo personu uzraudzības rīki EMUS 21](#_Toc80048004)

[2.3. Lietotājam draudzīgas sistēmas](#_Toc80048005) [nodrošināšana un digitālu risinājumu pilnveidošana EMUS 24](#_Toc80048006)

[2.4. Cilvēkresursi un tehniskā resursa nodrošinājums 35](#_Toc80048007)

[3. Turpmākā rīcība 44](#_Toc80048008)

# Ievads

Valsts kontrole 2015. gada 3. marta revīzijas ziņojumā Nr. 2.4.1-5/2014 "Vai valstī īstenotā maksātnespējas politika ir efektīva?"[[1]](#footnote-1) konstatēja, ka Latvijā nav izveidota rezultatīvo rādītāju sistēma, kas spētu parādīt pastāvošā normatīvā regulējuma efektivitāti esošajā ekonomiskajā situācijā. Tāpat minētajā Valsts kontroles ziņojumā norādīts, ka Maksātnespējas kontroles dienesta (turpmāk – MKD) rīcībā nav pilnīgas informācijas par maksātnespējas norisi un sasniegto rezultātu – parādnieka saistību izpildi, tas ir, kreditoru pieprasītajiem un atgūtajiem līdzekļiem. Informācija par procesa norisi ir tikai daļēji iegūstama no maksātnespējas procesa administratora (turpmāk – administrators) darbības pārskatiem un publiski pieejamiem reģistriem.

Tautsaimniecības stiprināšanas nolūkā Deklarācijā par Māra Kučinska vadītā Ministru kabineta iecerēto darbību 2016. gadā tika iekļauts uzdevums – definēt maksātnespējas politikā sagaidāmos rezultātus ilgtermiņā, stiprinot valsts lomu maksātnespējas uzraudzības nodrošināšanā, pārskatīt MKD funkcijas un tiesas lomu, kā arī pabeigt administratoru profesijas reformu, kas uzlabos administratoru uzraudzību un atbildību.[[2]](#footnote-2) Līdz ar to, lai noteiktu maksātnespējas politikas vidējā termiņa attīstības virzienus, sniedzot sistēmisku maksātnespējas jomā pastāvošo problēmu izvērtējumu un nosakot sasniedzamās prioritātes un rezultātus, ar Ministru kabineta 2016. gada 21. septembra rīkojumu Nr. 527 "Par Maksātnespējas politikas attīstības pamatnostādnēm 2016.-2020. gadam un to īstenošanas plānu" apstiprinātās maksātnespējas politikas pamatnostādnes (turpmāk – Pamatnostādnes). Pamatnostādnēs kā viens no galvenajiem uzdevumiem izvirzīts administratoru darbības pārskatos iekļaujamās informācijas pieejamība plašākai sabiedrībai, kas nodrošinās lielāku sabiedrības kontroli pār maksātnespējas procesu un administratora darbībām.[[3]](#footnote-3)

Likumprojekta Nr. 753/Lp12 "Grozījumi Maksātnespējas likumā"[[4]](#footnote-4) anotācijā ir norādīts, ka, ņemot vērā informāciju, kas iegūta, veicot situācijas maksātnespējas nozarē izpēti (Tirgus un sabiedriskās domas pētījumu centra "SKDS" veiktā aptauja "Uzskati par ar maksātnespējas procesu un TAP saistītajiem jautājumiem", Ārvalstu investoru padomes Latvijā un profesionālo pakalpojumu uzņēmuma "Deloitte" veiktais pētījums "Ļaunprātīga maksātnespējas procesa riski Latvijā"), konstatēts, ka sabiedrības uzticēšanās līmenis administratoru profesijai un maksātnespējas procesa norises likumībai kopumā ir ļoti zems.[[5]](#footnote-5) Apkopotās informācijas analīzes rezultātā tika secināts, ka šāda situācija ir izveidojusies, jo maksātnespējas process atsevišķos gadījumos tiek izmantots ļaunprātīgi. Šos riskus varētu novērst, stiprinot administratora profesijas regulējumu un uzraugošo institūciju darbību. Tāpat, lai veicinātu kreditoru interešu aizsardzību tiesiskās aizsardzības procesā (turpmāk – TAP) un maksātnespējas procesā, minētajā regulējumā ietvertais paredzēja Maksātnespējas likumā noteikt pienākumu MKD nodrošināt noteiktas informācijas par administratoru un tiesiskās aizsardzības procesa uzraugošo personu (turpmāk – TAP uzraugošā persona) darbību apkopošanu un publiskošanu (informācijas apriti), tajā skaitā informācijas par konstatētajiem darbības pārkāpumiem publiskošanu. Publiskojot informāciju par administratoru un TAP uzraugošo personu darbības rezultātiem, tiktu radīts priekšnoteikums sabiedrības kontrolei pār šo personu darbību, kā arī nodrošināta iespēja kreditoriem sekot līdzi administratoru un TAP uzraugošo personu darbībai un viņu darbības atbilstībai normatīvo aktu prasībām, cita starpā, nodrošinot iespēju izvēlēties konkrētajam gadījumam atbilstošāko TAP uzraugošo personu.[[6]](#footnote-6)

Lai novērstu identificētās problēmas, ar Saeimā 2016. gada 22. decembrī pieņemto likumu "Grozījumi Maksātnespējas likumā", kas stājās spēkā 2017. gada 6. janvārī, noteikts izstrādāt Elektronisko maksātnespējas uzskaites sistēmu (turpmāk – EMUS). EMUS ir valsts ir valsts informācijas sistēma, kuras pārzinis ir MKD, bet turētājs — Tiesu administrācija (turpmāk – TA).[[7]](#footnote-7) EMUS mērķis ir sekmēt MKD uzdevumu veikšanu, normatīvajos aktos noteikto ziņu sagatavošanu un publiskošanu MKD tīmekļvietnē, informācijas apriti starp maksātnespējas procesā iesaistītajām personām un institūcijām, kā arī administratoru un TAP uzraugošo personu pienākumu izpildi un tiesību izmantošanu.[[8]](#footnote-8)

Ņemot vērā minēto, 2018. gada 1. jūlijā sāka strādāt EMUS modulis, kas nodrošina informācijas publicēšanu MKD tīmekļvietnē, savukārt ar 2019. gada 1. janvāri pakāpeniski tika ieviestas citas EMUS funkcionalitātes, kas nodrošina administratoru, TAP uzraugošo personu, MKD un citu procesā iesaistīto personu tiesību un pienākumu izpildi.

EMUS ir veidota kā modulāra sistēma, kas sastāv no vairākiem moduļiem, un tai ir šādas funkcijas:

1) nodrošināt administratoru darba vidi – administratori visu maksātnespējas procesa uzskaiti ved EMUS (izmaksas, līgumi, speciālisti, tiesvedības u.c. procesā veiktās darbības);

2) nodrošināt administratoru lietvedības uzskaiti un dokumentu nosūtīšanu, izmantojot starpsistēmu integrācijas risinājumus, tai skaitā oficiālo elektronisko adresi (turpmāk – E-adrese);

3) nodrošināt administratora darbības pārskatu un kreditoru prasījumu reģistra ģenerēšanu no administratora ievadītās informācijas par maksātnespējas procesu;

4) nodrošināt TAP uzraugošo personu lietvedības uzskaiti;

5) nodrošināt MKD veikto uzraudzības darbību uzskaiti;

6) nodrošināt ar administratora amata darbību saistīto datu uzskaiti;

7) nodrošināt darbinieku prasījumu iesniegšanu un apstrādi;

8) nodrošināt maksātnespējas procesa depozītu un administratora atlīdzības uzskaiti un apstrādi;

9) uzturēt administratora amata pretendentu sarakstu, lai Tiesu informatīvā sistēma (turpmāk – TIS) veiktu pretendentu automatizētu atlasi un izvēlētos administratora amata kandidātu;

10) nodrošināt maksātnespējas procesā, TAP un ārpustiesas tiesiskās aizsardzības procesā (turpmāk – ĀTAP) iesaistīto personu piekļuvi informācijai par procesu, kā arī atsevišķu dokumentu iesniegšanu elektroniskā veidā caur EMUS e-pakalpojumu[[9]](#footnote-9);

11) nodrošināt ziņu nodošanu Latvijas Republikas Uzņēmumu reģistra (turpmāk – UR) vestajam maksātnespējas reģistram (turpmāk – maksātnespējas reģistrs) normatīvajos aktos noteikto ierakstu izdarīšanai par administratora amata darbību.

Ar Ministru kabineta 2019. gada 7. maija rīkojumu Nr. 210 "Par Valdības rīcības plānu Deklarācijas par Artura Krišjāņa Kariņa vadītā Ministru kabineta iecerēto darbību īstenošanai" apstiprināts Valdības rīcības plāns Deklarācijas par Artura Krišjāņa Kariņa vadītā Ministru kabineta iecerēto darbību īstenošanai (turpmāk – Valdības rīcības plāns).[[10]](#footnote-10) Valdības rīcības plāna 179.1. apakšpunktā tika ietverts uzdevums līdz 2020. gada 31. decembrim pārskatīt EMUS efektivitāti, paplašinot EMUS apkopoto datu apjomu un pilnveidojot to analīzi.

Ņemot vērā Valdības rīcības plānā ietverto uzdevumu, MKD iesniedza Tieslietu ministrijai (turpmāk – TM) ziņojumu par EMUS problēmjautājumiem un paplašināšanas statusu. Minētajā ziņojumā tika secināts, ka pilnvērtīgu EMUS attīstību nav iespējams nodrošināt ierobežoto finanšu resursu dēļ. Līdz ar to TM Vadības komitejas 2021. gada 1. marta sēdē nolemts[[11]](#footnote-11) izstrādāt informatīvo ziņojumu par EMUS turpmāko attīstību periodā no 2022. – 2024. gadam.

EMUS ir būtisks uzraudzības instruments, kas tostarp ļauj izmantot sistēmā uzkrātos datus politikas plānošanas nolūkiem, turklāt ar augstu attīstības potenciālu. Ievērojot minēto, EMUS attīstībā ir izvirzīts šāds mērķis – **digitālās vides uzlabošana, uzraudzības rīku efektivitātes paaugstināšana un kvalitatīva datu pieejamība maksātnespējas jomas politikas plānošanai**, **tādējādi veicinot maksātnespējas procedūru tiesiskumu un efektivitāti, un informācijas un komunikācijas tehnoloģiju izmantošanu maksātnespējas procesa un TAP pārvaldībā.**

Ņemot vērā Valdības rīcības plānā ietverto uzdevumu, kā arī, lai sasniegtu šādu EMUS attīstībā izvirzīto mērķi**, ir izstrādāts** informatīvais ziņojums "Par Elektroniskās maksātnespējas uzskaites sistēmas turpmāko attīstību".

# 1. Paveiktais EMUS ieviešanā un attīstībā no 2018. gada – 2021. gadam

EMUS ir veidota kā modulāra informācijas sistēma, kas nodrošina darba vidi MKD, administratoriem un TAP uzraugošajām personām, kā arī tiesību realizāciju maksātnespējas procesā iesaistītajām personām – kreditoriem un to pilnvarotajiem pārstāvjiem, parādniekam fiziskās personas maksātnespējas procesā un parādnieka pārstāvim juridiskās personas maksātnespējas procesā, izmantojot tās e-pakalpojumu. Ņemot vērā minēto, EMUS izstrāde un ieviešana bija sadalīta vairākos posmos.

**2018. gadā paveiktais:**

*1. Izveidots starpsistēmu integrācijas risinājums ar maksātnespējas reģistru*.

Lai nodrošinātu EMUS uzkrājamos pamatdatus, izveidota datu apmaiņa ar maksātnespējas reģistru. Minētās datu apmaiņas rezultātā nodrošināts, ka EMUS iekļauta maksātnespējas reģistrā esošā informācija par administratoriem, TAP uzraugošajām personām, juridisko personu un fizisko personu maksātnespējas procesiem un TAP/ĀTAP.

*2. Izstrādāts publicējamās informācijas modulis*.

Viens no Maksātnespējas likumā noteiktajiem EMUS mērķiem ir sekmēt ziņu sagatavošanu un publiskošanu MKD tīmekļvietnē. Līdz ar to, lai veicinātu kreditoru interešu aizsardzību TAP/ĀTAP un maksātnespējas procesā, sekmētu TAP/ĀTAP īstenošanu, nodrošinot iespēju izvēlēties labāko TAP uzraugošo personu, kā arī informētu sabiedrību par administratoru un MKD darbības rezultātiem, MKD savā tīmekļvietnē publicē ziņas par MKD, administratoru un TAP uzraugošo personu darbības rezultātiem, TAP/ĀTAP, juridiskās personas maksātnespējas procesa un fiziskās personas maksātnespējas procesa norisi. Līdz ar to EMUS tika izveidots modulis, kas nodrošina nepieciešamās informācijas publicēšanu MKD tīmekļvietnē.

**2019. gadā paveiktais:**

*1. Izveidots starpsistēmu integrācijas risinājums ar Valsts reģionālās attīstības aģentūru (turpmāk – VRAA).*

Lai nodrošinātu autorizāciju EMUS un EMUS e-pakalpojumam, izveidots saslēgums ar VRAA pārziņā esošo valsts pārvaldes pakalpojumu portālu (www.latvija.lv). Minētais saslēgums nodrošina administratoriem un TAP uzraugošajām personām piekļuvi EMUS un kreditoriem, to pilnvarotajiem pārstāvjiem, parādnieka pārstāvim juridiskās personas maksātnespējas procesā un parādniekam un tā pārstāvim fiziskās personas maksātnespējas procesā piekļuvi EMUS e-pakalpojumam, izmantojot drošus latvija.lv autentifikācijas rīkus.

*2. Izstrādāts MKD uzraudzības modulis*.

MKD uzraudzības modulī izstrādātas funkcionalitātes, kas nodrošina iespēju MKD ievadīt informāciju par tā darbības rezultātiem, proti, veiktajiem uzraudzības pasākumiem, tostarp klātienes un neklātienes pārbaudēm, maksātnespējas procesa un TAP/ĀTAP riska līmeņa izvērtējumiem, izskatītajām sūdzībām, konstatētajiem pārkāpumiem, uzsāktajiem administratīvā pārkāpuma procesiem un ierosinātajām disciplinārlietām, kā arī sasaistē ar publicējamās informācijas moduli nodrošina nepieciešamos datus to publicēšanai MKD tīmekļa vietnē.

*3. Izstrādāts administratoru saraksts un administratora kartīte*.

Ņemot vērā, ka MKD ir iestāde, kas atbild par administratoru iecelšanu amatā, atcelšanu, atbrīvošanu vai atstādināšanu no amata un amata darbības apturēšanu, EMUS izveidots visu administratoru saraksts un katra administratora kartīte, kurā iekļauta informācija par administratoru amata darbību, viņu kontaktinformāciju, vestajiem maksātnespējas procesiem, civiltiesisko apdrošināšanu, saņemtajām un izsniegtajām pilnvarām u.c.

Tāpat katra administratora kartītē iekļauta informācija par to, vai administrators ir iekļauts administratora amata pretendentu sarakstā. Šo informāciju EMUS nodod TIS, lai tiesa tajā veiktu administratora amata pretendentu automatizētu atlasi un izvēlētos administratora amata kandidātu konkrētā maksātnespējas procesā administrēšanai.

Līdz ar to ir izveidota sadaļa, kurā vienkopus ir redzami katra administratora darbību raksturojošie dati, kurus var izmantot administratora darbības analīzei un, izpildot normatīvo aktu prasības, nodot maksātnespējas reģistram par administratora amata darbību un kontaktinformācija, kuriem līdz ar to ir publiskā ticamība.

*4. Izstrādāts TAP uzraugošo personu saraksts un TAP uzraugošās personas kartīte*.

Ņemot vērā Maksātnespējas likuma 12.1 un 12.2 pantā noteikto, ka EMUS iekļauj ziņas par TAP uzraugošās personas vārdu un uzvārdu, kontaktinformāciju, kā arī ziņas par TAP uzraugošās personas izglītību un kvalifikāciju, un to, ka EMUS ir TAP uzraugošo personu darba vide attiecībā uz TAP uzraugošās personas lietvedības kārtošanu, EMUS izstrādāts TAP uzraugošo personu saraksts un katras TAP uzraugošās personas kartīte. Šajā sarakstā un kartītē iekļautās ziņas par TAP uzraugošo personu tiek izmantotas EMUS publicējamās informācijas modulī.

*5. Izstrādāts maksātnespējas procesa norises uzskaites modulis*.

Līdz EMUS izveidei administratoriem nebija vienotas platformas un prasības maksātnespējas procesā veikto darbību uzskaitei, izņemot prasību reizi ceturksnī iesniegt un kreditoriem nosūtīt administratora darbības pārskatu. Līdz ar to, ieviešot EMUS, izstrādāts maksātnespējas procesa modulis, kurā administratori ved kreditoru prasījumu sarakstu, norāda informāciju par maksātnespējas procesa izmaksām, mantu un veiktajām darbībām ar to, iegūtajiem naudas līdzekļiem, pieņemtajiem lēmumiem par saimniecisko darbību, noteiktajiem parādnieka pārstāvjiem, noslēgtajiem un turpinātajiem līgumiem, tiesvedībām, apstrīdētajiem darījumiem, pieaicinātajiem speciālistiem, sasauktajām kreditoru sapulcēm un citu būtisku informāciju, kas saistīta ar konkrētā maksātnespējas procesa norisi. Ar minētā moduļa ieviešanu ir nodrošināta plašākas informācijas iekļaušana EMUS, tādējādi panākot maksātnespējas procesa caurskatāmību un atklātību.

*6. Izstrādāts automatizēts administratora darbības pārskata ģenerēšanas mehānisms*.

EMUS katru mēnesi automātiski ģenerē administratora darbības pārskatu katrā maksātnespējas procesā no ziņām, kas ievadītas maksātnespējas procesa norises uzskaites modulī. Uzģenerēto administratora darbības pārskatu EMUS automātiski nosūta visiem kreditoriem, kuri iekļauti kreditoru prasījumu reģistrā. Minētais mehānisms nodrošina, ka administratoriem pašiem vairāk nav jāveido viņu darbības pārskats, bet jāaizpilda maksātnespējas procesa kartīte par attiecīgajā kalendārajā mēnesī veiktajām darbībām. Šis mehānisms veicina efektīvāku maksātnespējas procesu norisi un mērķu sasniegšanu, jo procesā iesaistītās personas detalizētāk un biežāk tiek informētas par maksātnespējas procesa norisi.

*7. Izstrādāts administratora lietvedības modulis*.

Līdz EMUS izveidei katrs administrators ar savu amata darbību saistīto lietvedību kārtoja sevis izvēlētā sistēmā, visbiežāk izklājlapu programmatūras programmā "Microsoft Excel". Šāda lietvedības vešanas kārtība neveidoja vienotu praksi un izpratni par lietvedības vešanas prasībām, kā arī no administratoriem prasīja gan administratīvos, gan finanšu resursus. Līdz ar to EMUS izveidota vienota lietvedības sistēma, kurā administrators var reģistrēt dokumentus, kas saņemti un nosūtīti, pildot administratora amata pienākumus. Lietvedības modulis kā valsts informācijas sistēmas sastāvdaļa ir drošs datu un dokumentu glabāšanas veids. Turklāt lietvedības modulī reģistrētos dokumentus MKD var pārbaudīt EMUS, līdz ar to nav nepieciešams veikt klātienes pārbaudi vai pieprasīt dokumentus administratoram, tas, savukārt, veicina operatīvu uzraudzību un samazina administratīvo slogu gan MKD, gan administratoriem.

*8. Izstrādāts TAP uzraugošo personu lietvedības modulis*.

TAP uzraugošo personu lietvedības modulī TAP uzraugošās personas kārto lietvedību vienotā elektroniskā lietvedības sistēmā, reģistrē ar konkrēto TAP/ĀTAP saistītos saņemtos un nosūtītos dokumentus, kā arī TAP uzraugošās personas profesionālās darbības dokumentus. Šāda lietvedības sistēma iesaistītajām personām sniedz analoģiskus ieguvumus kā administratoru lietvedības sistēma.

*9. Izveidots starpsistēmu integrācijas risinājums ar TIS.*

EMUS un TIS datu apmaiņas rezultātā nodrošināts, ka EMUS tiek iekļauta TIS esošā informācija par maksātnespējas procesa un TAP/ĀTAP lietās veiktajiem ierakstiem un dokumentu datnēm.

*10. Izveidots EMUS e-pakalpojums*.

EMUS e-pakalpojums nodrošina kreditoru, maksātnespējīgā darba devēja darbinieku, parādnieka un tā pārstāvja fiziskās personas maksātnespējas procesā, parādnieka pārstāvju juridiskās personas maksātnespējas procesā un citu procesā iesaistīto personu piekļuvi detalizētai informācijai par maksātnespējas procesu elektroniskā platformā (piekļuve maksātnespējas procesa kartītei un dokumentiem, kas reģistrēti administratoru lietvedības modulī), kā arī nodrošina maksātnespējas procesā iesaistītajām personām iespēju īstenot normatīvajos aktos paredzētās tiesības – elektroniski iesniegt kreditora prasījumu un darbinieka prasījumu. EMUS e-pakalpojumā pieejama plašāka informācija par administratora darbībām, nekā administratora darbības pārskatā, jo EMUS e-pakalpojumā iespējams detalizēti atšifrēt katru administratora darbības pārskata pozīciju.

*11. Ieviesta Microstrategy platformas sasaiste ar EMUS*.

Lai automatizētu un atvieglotu datu analīzi, *Microstrategy* platformā sasaistē ar EMUS tiek nodrošināta iespēja MKD veidot dažāda veida pārskatus par EMUS uzkrātajiem datiem, kas attiecīgi sniedz iespēju ērti analizēt maksātnespējas procesa norises rezultatīvos rādītājus, piemēram, vidējo maksātnespējas procesa ilgumu, kreditoru prasījumu atgūšanas radītājus, maksātnespējas procesa izmaksas, iegūtos naudas līdzekļus. Tāpat Microstrategy platforma tiek izmantota uz risku izvērtējumu balstītas uzraudzības plānošanā.

*12. Izveidots starpsistēmu integrācijas risinājums ar uzņēmumu resursu vadības un grāmatvedības sistēmu "Visma Horizon" (turpmāk – Horizon).*

Lai nodrošinātu maksājuma apstrādi darbiniekam (kreditoram) juridiskās personas maksātnespējas procesā, ieviesta EMUS datu apmaiņa ar Horizon. Pilnā apjomā šīs datu apmaiņas darbība uzsākta 2020. gadā, kad administratoram, izmantojot EMUS e-pakalpojumu, tika iesniegts pirmais maksātnespējīgā darba devēja darbinieka prasījums.

**2020. gadā paveiktais:**

*1. Izveidots starpsistēmu integrācijas risinājums ar valsts akciju sabiedrības "Ceļu satiksmes drošības direkcija" (turpmāk – CSDD)*.

EMUS datu apmaiņas rezultātā ar CSDD pārziņā esošo transportlīdzekļu un to vadītāju valsts reģistru EMUS lietotāji (administratori) var saņemt amata pienākumu izpildei nepieciešamo informāciju par transportlīdzekļiem, to reģistrētajiem īpašniekiem, valdītājiem un turētājiem. Savukārt CSDD attiecīgi var apstrādāt no EMUS saņemtos administratoru pieteikumus par maksātnespējas atzīmes ierakstīšanu vai dzēšanu un rīkojumus par lieguma ierakstīšanu vai dzēšanu transportlīdzekļu un to vadītāju valsts reģistrā.

*2. Izveidots starpsistēmu integrācijas risinājums ar dokumentu pārvaldības sistēmu "DocLogix" (turpmāk – DocLogix)*.

Lai nodrošinātu efektīvāku saziņu starp MKD un administratoriem, izveidota EMUS datu apmaiņa ar DocLogix, kuras rezultātā administratoriem tiek nodrošināta iespēja iesniegt MKD dokumentus. Tāpat minētais starpsistēmu integrācijas risinājums nodrošina datu nodošanu no DocLogix uz EMUS arī par MKD pieņemtajiem lēmumiem un citiem dokumentiem. EMUS un DocLogix saskarnes ieviešana notika pakāpeniski, ņemot vērā, ka šī funkcionalitāte bija jāievieš vairākos EMUS moduļos, tostarp MKD uzraudzības modulī.

**2021. gadā paveiktais:**

*1. Izveidota E-adreses integrācija.*

Ņemot vērā, ka administratoriem no 2021. gada 1. aprīļa savas amata darbības ietvaros jāizmanto E-adrese, sadarbībā ar VRAA EMUS tika integrēta E-adreses funkcionalitāte, kas nodrošina ziņojumu un dokumentu saņemšanu un nosūtīšanu, izmantojot EMUS.

*2. Izveidots starpsistēmu integrācijas risinājums ar Valsts ieņēmumu dienesta (turpmāk – VID) pārziņā esošo kontu reģistru.*

Izstrādātais risinājums paredz EMUS lietotājiem (administratori un MKD) to amata pienākumu izpildei datu (saistībā ar parādnieku kontiem kredītiestādēs) saņemšanu no kontu reģistra.

Pieejamā finansējuma ietvaros periodā no 2018. gada līdz 2021. gadam veikti arī vairāki EMUS un tā e-pakalpojuma darbības un tajā esošo funkcionalitāšu uzlabojumi, lai padarītu EMUS lietošanu pēc iespējas draudzīgāku, pārskatāmāku un ērtāku, kā arī lai nodrošinātu normatīvo aktu izmaiņas, kas skāra EMUS darbību. Tāpat nodrošināti kļūdu, ar kurām ikdienā bija saskārušies EMUS lietotāji, novēršanas pasākumi. MKD regulāri rīkoja EMUS lietotāju apmācības un izstrādāja informatīvos materiālus par EMUS lietošanu, lai paplašinātu EMUS lietotāju izpratni par EMUS darbības principiem.

# 2. EMUS attīstības virzieni

## 2.1. Datu apjoms un kvalitāte

***EMUS datu apjoma un kvalitātes uzlabošanas nepieciešamības pamatojums***

Maksātnespējas procedūras (TAP un maksātnespējas process) ir viens no uzņēmējdarbības vidi veidojošiem un starptautiski vērtētiem elementiem. Par to liecina starptautiski atzītajos pētījumos (t.sk. Apvienoto Nāciju Organizācijas specializētās aģentūras Pasaules Bankas veiktais Doing Business 2020 pētījums (turpmāk – Pasaules Bankas pētījums[[12]](#footnote-12))) iekļautā informācija. Maksātnespējas procesa norises efektivitāti atspoguļo maksātnespējas procesa rezultatīvie rādītāji.

Starptautiskā Valūtas fonda (turpmāk – SVF) novērtējuma ziņojumā[[13]](#footnote-13) par maksātnespējas regulējumu Latvijā ir norādīts, ka datu vākšanas sistēmas ir būtiskas maksātnespējas režīma novērtēšanai. Datu vākšana nodrošina pieredzē balstītu pamatu maksātnespējas sistēmas jautājumu identificēšanai un ļauj pareizi izstrādāt izmaiņas, kuras to uzlabo. Tāpat arī datu apkopošana un analīze dod iespēju izveidot atgriezenisko saiti starp nepieciešamo reformu formulēšanu un maksātnespējas sistēmas efektivitātes novērtējumu. SVF novērtējuma ziņojumā norādīts, ka MKD gada ziņojums ir vislabākais pieejamais statistikas informācijas resurss. MKD kā daļu no sava gada ziņojuma iekļauj statistikas pārskatu, kas ir vislabākais statistikas datu avots par maksātnespējas sistēmu Latvijā.[[14]](#footnote-14) Nenoliedzami, kā norādīts minētajā SVF novērtējumā, MKD gada ziņojumā tiek iekļauts plašs informācijas un datu apjoms par maksātnespējas jomu, tomēr jāņem vērā, lai minētajā gada ziņojumā tiktu attēlota faktiskajai situācijai atbilstoša informācija, datiem EMUS ir jābūt korektiem, kvalitatīviem un pilnīgiem.

Kā atzinis SVF, maksātnespējas dati ir svarīgi gan krīzes, gan ārpuskrīzes scenārijos, jo maksātnespējas procesu statistikas informācija ir būtiska finanšu regulējuma izpratnē un tā var būt noderīga arī no finanšu uzraudzības iestāžu viedokļa, jo ļauj tām izprast problēmas, ar kurām var saskarties finanšu kreditori. Informācija par procesa ilgumu un dažādu kreditoru grupu atgūšanas rādītājiem ir būtiska, lai izstrādātu, piemēram, modeļus uzkrājumu veidošanai zaudējumiem. Precīzi dati par laiku, kas nepieciešams atgūšanai un prasījumu vispārējai apmierināšanai, ir ļoti svarīgi ieņēmumus nenesošo aizdevumu cenu noteikšanā un grūtībās nonākuša parādu tirgus attīstībā.[[15]](#footnote-15) Līdz ar to tas norāda, ka ir jānodrošina EMUS uzkrājamo datu kvalitāte, precizitāte un kontrole.

Būtiski norādīt, ka saskaņā ar Eiropas Parlamenta un Padomes 2019. gada 20. jūnija Direktīvas (ES) 2019/1023 par preventīvās pārstrukturēšanas regulējumu, parādsaistību dzēšanu un diskvalifikāciju un ar pārstrukturēšanu, maksātnespēju un parādsaistību dzēšanu saistīto procedūru efektivitātes palielināšanas pasākumiem un ar ko groza Direktīvu (ES) 2017/1132 (Direktīva par pārstrukturēšanu un maksātnespēju) (turpmāk – Direktīva) 29. pantu dalībvalstīm, t.sk. Latvijai, katru gadu valsts līmenī būs jāvāc un jāapkopo dati par TAP/ĀTAP un maksātnespējas procesa norisi un ar šīm procedūrām saistītos datus.[[16]](#footnote-16)

Vienlaikus ir jānorāda, ka valdība, atbalstot Pamatnostādnes un to ieviešanas plānu, apstiprināja maksātnespējas politikas rezultātus un rezultatīvos rādītājus, un to ieviešanā iesaistītās institūcijas un atbilstošos uzdevumus. Neskatoties uz to, ka Pamatnostādņu darbības periods ir noslēdzies 2021. gadā, tajās ietvertie mērķi un uzdevumi būs aktuāli arī turpmākajos gados. Ievērojot minēto, MKD darbība arī turpmāk būs vērsta uz Pamatnostādnēs izvirzīto mērķu sasniegšanu.

***EMUS esošo datu avoti***

Šobrīd EMUS datu avoti ir:

1. administratori (ziņas par maksātnespējas procesa norisi un maksātnespējas procesā iesaistītajām personām);

2. TAP uzraugošās personas (ziņas par TAP iesaistītajām personām un lietvedībā reģistrētajiem dokumentiem);

3. e-pakalpojuma lietotāji – kreditori (ziņas par kreditora un darbinieka prasījumu);

4. MKD (par savas darbības rezultātiem);

5. maksātnespējas reģistrs un TIS (ziņas par maksātnespējas procesā un TAP/ĀTAP lietā veiktajiem ierakstiem);

6. transportlīdzekļu un to vadītāju valsts reģistrs (ziņas par parādniekam piederošiem un tā turējumā esošiem transportlīdzekļiem);

7. kontu reģistrs (ziņas par parādniekam piederošiem kontiem kredītiestādēs).

***Identificētās problēmas saistībā ar datu kvalitāti un apjomu EMUS***

Augstas datu kvalitātes nodrošināšanai ir jāievēro vairāki aspekti:

1. Precizitāte. *Vai veikta datu ievades pārbaude?*

2. Pilnīgums. *Vai ir visi atribūti?*

3. Konsekvence. *Vai informācija ievadīta vienmēr vienādā veidā?*

4. Savlaicīgums. *Vai dati nav mainījušies, kopš ievades? (Piemēram, uzvārdu maiņa).*

5. Datu pieejamība. *Vai dati ir pietiekamā daudzumā?*

6. Ticamība*. Vai ir iespējams, ka atsevišķa informācija nav pareiza?*

Likumdevējs MKD noteicis konkrētus uzdevumus un tiesības, kā arī noteicis tiesiskos līdzekļus un instrumentus, lai tiktu nodrošināta maksātnespējas procesu norises kontrole, administratora un TAP uzraugošās personas darbības uzraudzība un normatīvajos aktos noteikto mērķu sasniegšana. Līdz ar to datu kvalitātes nodrošināšana ir viena no MKD prioritātēm, jo tikai ar kvalitatīviem datiem ir iespējama uz risku balstīta uzraudzība, statistikas rādītāju analīze politikas plānošanai un objektīva datu analīze par situāciju maksātnespējas nozarē.

Vērtējot EMUS lietotāju ievadīto informāciju kopš 2019. gada 1. janvāra, MKD konstatējis, ka administratoru manuāli ievadītie dati bieži ir neprecīzi, nepilnīgi, nav ievadīti savlaicīgi vai arī ievadītā informācija ir faktiskajai situācijai neatbilstoša. Piemēram, konstatēti vairāki gadījumi, kad nodrošinātais kreditors EMUS kļūdaini tiek norādīts kā nenodrošinātais kreditors. Tāpat arī konstatēts, ka ir pieteikti vairāki kreditoru prasījumi, kuri ar administratora lēmumu ir atzīti, bet EMUS nav norādīts atzīto kreditoru prasījumu apmērs, utt. Tādējādi šobrīd vienīgais veids attiecībā uz konkrētu datu pozīciju izgūšanu ir manuāla apkopošana, atsevišķi analizējot katru gadījumu, nevis automātiska apstrāde EMUS, kas attiecīgi prasa ievērojamu cilvēkresursu patēriņu. Minētais datu kvalitātes trūkums būtiski apgrūtina EMUS iekļaujamo datu apkopošanu un nepieciešamo rezultatīvo rādītāju sagatavošanu.

Lai risinātu datu kvalitātes problēmu MKD plaši izmanto skaidrojošo darbu un iestādes rīcībā esošos uzraudzības instrumentus, vienlaikus, datu precizitātes sekmēšanai meklētas alternatīvas attiecīgo datu iegūšanai automatizēti.

Vienlaikus ir jāņem vērā, ka Direktīvā noteiktais datu apjoms, kas ir jāapkopo, ir plašāks nekā EMUS esošie dati, tomēr šobrīd nav zināma Direktīvā noteikto datu apkopošanas metodoloģija. Līdz ar to darbības saistībā EMUS pielāgošanu Direktīvas vajadzībām, ja tādas būs nepieciešamas, tiks veiktas atsevišķi.

Tāpat šobrīd EMUS netiek ietverta informācija par parādnieku uzņēmumu veikto ekonomisko (saimniecisko) darbību vai jebkāda cita ekonomiskā informācija, kas pārsniedz ar maksātnespējas procesu saistīto datu apjomu. Šādus datus varētu izmantot ne tikai maksātnespējas jomas analīzei, bet arī ekonomikas tendenču analīzei,[[17]](#footnote-17) vērtējot kopsakarā gan finanšu rādītājus pirms maksātnespējas procesa pasludināšanas, gan finanšu rādītājus maksātnespējas procesa laikā. Tādējādi tiktu iegūti secinājumi par to, kāda veida uzņēmumi nonāk līdz maksātnespējai, kāds ir bijis pēdējo gadu apgrozījums un citi grāmatvedības dati pirms maksātnespējas procesa pasludināšanas, kādi ir izplatītākie uzņēmumu saimnieciskās darbības virzieni, kas nonāk līdz maksātnespējai, kādi ir tipiskākie darījumu veidi, kas slēgti pirms maksātnespējas procesa pasludināšanas. Līdz ar to, saprotot cēloņus maksātnespējas iestāšanās faktam, būtu iespējams arī rast risinājumus, kas novērstu gan negodprātīgu rīcību (piemēram, ekonomiski neizdevīgu darījumu slēgšanu un tādējādi novešanu līdz maksātnespējai), gan atspoguļotu valstī pastāvošās problēmas, kuras nepieciešams risināt. Lai iegūtu minētos datus, būtu nepieciešams veidot starpsistēmu integrācijas risinājumus, kas nodrošinātu konkrēto datu iegūšanu EMUS.

Ievērojot minēto, savlaicīgas, konsekventas, ticamas un precīzas datu uzkrāšanas priekšnoteikums ir starpsistēmu integrācijas risinājumi.

Starpsistēmu integrācijas risinājumi garantē laika un cilvēkresursu ietaupījumu, jo nav nepieciešama manuāla datu ievadīšana, piemēram, administratoram, pildot maksātnespējas procesa administratora pienākumus, tai skaitā nodrošinot maksātnespējas procesa efektivitāti, nebūtu jāsagatavo formāli informācijas pieprasījumi par maksātnespējas procesa norises nodrošināšanai nepieciešamās informācijas izgūšanu, kā arī pēc informācijas saņemšanas nebūtu jāveic manuāla datu ievade. Starpsistēmu integrācijas risinājumi nodrošinātu to, ka gan MKD, gan administratoriem nebūtu jāveic dubulta datu pārvadīšana no vienas sistēmas otrā. Ievērojot minēto, norādāms, ka starpsistēmu integrācijas risinājumi padarītu gan administratoru, gan iestādes funkciju izpildi efektīvāku un kvalitatīvāku, piemēram, ievadot datus vienā informācijas sistēmā, tie nekavējoties būtu pieejami arī otrā sistēmā bez datu manuālas pārvades, proti, aizvietojot manuālu darbu ar automatizētiem procesiem, kā rezultātā samazinātos cilvēciskās un datu ievades kļūdas, tādējādi īstenojot Ministru kabineta 2015. gada 28. jūlija noteikumu Nr. 442 "Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām" 5. punkta prasības par informācijas pieejamību, integritāti un konfidencialitāti.

Būtisks aspekts, kas ietekmē efektīvu administratoru amata pienākumu izpildi un tiesību īstenošanu, ir savlaicīga informācijas iegūšana un tās apstrādāšana. Pirmkārt, administratoram uzreiz pēc maksātnespējas procesa pasludināšanas ir jāveic tādas darbības kā parādnieka pārstāvja noteikšana, parādnieka mantas apzināšana, parādnieka mantas pārņemšana un inventarizācija. Tas nozīmē, ka administratoram pēc iespējas ātrāk nepieciešams iegūt informāciju par parādnieka izpildinstitūciju locekļiem un parādniekam piederošo mantu, t.sk., lai novērstu parādnieka izpildinstitūciju vai parādnieka iespējamu negodprātīgu rīcību ar parādnieka mantu pēc maksātnespējas procesa pasludināšanas. Šobrīd administrators nepieciešamo informāciju izgūst no attiecīgajām iestādēm, manuāli nosūtot informācijas pieprasījumu (izņemot no CSDD un kontu reģistra). Piemēram, lai iegūtu informāciju par parādnieka mantu vai izpildinstitūciju locekļiem, administratoram ir jāsūta vairāki informācijas pieprasījumi attiecīgajām iestādēm, kuras sniedz informāciju Iesniegumu likumā noteiktajā kārtībā, kas var ilgt līdz vienam mēnesim. Tomēr šāds informācijas iegūšanas veids būtiski samazina administratora amata pienākumu izpildes efektivitāti. Otrkārt, jāņem vērā, ka administratoram EMUS ir jāvada dati par maksātnespējas procesa norisi (t.sk., par parādnieka pārstāvi, par kreditoru prasījumiem, par parādnieka mantu), tomēr, kā jau šajā nodaļā minēts, šobrīd ir novērota problēma saistībā ar administratoru iegūto un pēc tam EMUS ievadīto datu kvalitāti. Līdz ar to ir konstatēta problēma saistībā ar EMUS ievadīto datu kvalitāti, kuru nepieciešams risināt, ieviešot starpsistēmu integrācijas risinājumus, kas ļautu automatizēti izgūt un apstrādāt datus, tādējādi novēršot datu kvalitātes problēmu.

Administratoru uzraudzības ietvaros MKD ir konstatējis arī vairākus apstākļus, kas izrietējuši no administratoru sniegtās informācijas par maksātnespējas procesa norisi, un kas ietekmē valsts attīstības plānošanas dokumentā, gan starptautiski atzītajos pētījumos noteikto mērķu un ieteikumu īstenošanu sekmīgas uzņēmējdarbības vides nodrošināšanai. Piemēram, administratori MKD norādījuši, ka novēlota maksātnespējas pieteikumu iesniegšana tiesā, nepamatota vai pārsteidzīga maksātnespējas pieteikšana, fiktīvi kreditoru prasījumi, nobēdzināti aktīvi, nenodoti parādnieka dokumenti un manta, uzņēmuma atbildīgo pārvaldes institūciju (valdes locekļu) atbildības trūkums, izsoļu "reiderisms" jeb neētiska rīcība, parādnieka aktīvus iegūstot izsolē par zemu vērtību, ir apstākļi, kas ietekmē maksātnespējas procesa efektīvu norisi un liedz sasniegt maksātnespējas procesa mērķi un veicināt parādnieka saistību izpildi. Parādnieka dokumentu, informācijas par parādnieka finansiālo stāvokli, mantu un saistībām nepieejamības gadījumā administrators nevar pārliecināties par kreditoru prasījumos norādīto ziņu patiesumu, kā arī nevar sagatavot faktiskajiem apstākļiem atbilstošu ziņojumu par parādnieka mantas neesamību vai parādnieka mantas pārdošanas plānu. Iestājoties minētajiem apstākļiem, maksātnespējas procesā tiek atspoguļota nepatiesa, faktiskajiem apstākļiem neatbilstoša situācija, kā rezultātā var rasties šķēršļi visas parādniekam piederošās mantas realizēšanai, tādējādi aizskarot kreditoru intereses. Turklāt pastāv risks, ka tādējādi tiek pieļauta maksātnespējas procesa novilcināšana, kuras ietvaros iespējama negodprātīgu darbību veikšana, kamēr administratora rīcībā nonāk nepieciešamā informācija par parādnieku.

Ievērojot minēto, secināms, lai samazinātu identificētos riskus, ir jāievieš papildu starpsistēmu integrācijas risinājumi. Savlaicīgas informācijas izgūšana no datubāzēm un citu iestāžu informācijas sistēmām ir būtisks priekšnosacījums, lai administrators sekmīgi veiktu normatīvajos aktos noteiktās darbības maksātnespējas procesa administrēšanā, savukārt MKD uzraudzības nodrošināšanā un TM maksātnespējas politikas plānošanā.

1. tabula

**EMUS identificēto problēmu *saistībā ar datu kvalitāti un apjomu* risinājumi, ieguvumi un risinājumu ieviešanai nepieciešamais finansējums**

|  |  |  |  |
| --- | --- | --- | --- |
| **Nr.** | **Risinājums** | **Ieguvums** | **Turpmākie trīs gadi (izmaksas *euro*)** |
| **2022. gads** | **2023. gads** | **2024. gads** |
| 1. | Izveidot EMUS un TA pārziņā esošās informācijas sistēmas "Valsts vienotā datorizētā zemesgrāmata" datu apmaiņu, lai MKD un administratori izgūtu datus par parādniekam piederošajiem nekustamajiem īpašumiem(661,16 cilvēkstundas x 60,5 *euro* vienas cilvēkstundas izmaksas = 40 000 *euro*). | Šīs informācijas savlaicīga iegūšana nodrošina efektīvu administratora amata pienākumu izpildi attiecībā uz parādnieka mantas apzināšanu, novērtēšanu un realizēšanu.Savukārt MKD šīs informācijas savlaicīga iegūšana sekmē administratoru uzraudzības pasākumu veikšanu (piemēram, lai pārliecinātos par administratora sniegtās informācijas patiesumu). | 40 000 | 0 | 0 |
| 2. | Izveidot EMUS un TA pārziņā esošās informācijas sistēmas"Izpildu lietu reģistrs" datu apmaiņu, lai MKD un administratori izgūtu datus, piemēram, par parādniekam uzsāktajām izpildu lietām, un nodotu informāciju par izpildu lietu apturēšanu(661,16 cilvēkstundas x 60,5 *euro* vienas cilvēkstundas izmaksas = 40 000 *euro*). | Šīs informācijas savlaicīga iegūšana un nodošana nodrošina efektīvu administratora amata pienākumu izpildi attiecībā uz parādnieka mantas un saistību apzināšanu, novērtēšanu un realizēšanu.Savukārt MKD šīs informācijas savlaicīga iegūšana sekmē administratoru uzraudzības pasākumu veikšanu (piemēram, lai pārliecinātos par administratora sniegtās informācijas patiesumu). | 0 | 40 000 | 0 |
| 3. | Izveidot EMUS saskarni ar TA pārziņā esošo informācijas sistēmu"Elektronisko izsoļu vietne", lai administratoru ievadītos datus EMUS par parādniekam piederošiem īpašumiem un izsoles noteikumiem un norisi nodotu Elektronisko izsoļu vietnei(661,16 cilvēkstundas x 60,5 *euro* vienas cilvēkstundas izmaksas = 40 000 *euro*). | Šāda datu apmaiņa nodrošinātu efektīvu administratora amata pienākumu izpildi attiecībā uz parādnieka mantas realizēšanu. Proti, administratoram nepieciešamās darbības ar mantas realizēšanu jāveic vienā sistēmā - EMUS, kas ir viņa darba vidē, nevis visas ar izsolēm saistītās darbības jāveic citā sistēmā. Turklāt MKD, īstenojot administratoru uzraudzības funkciju, tiktu nodrošināta pilnvērtīgāka informācija par administratora amata pienākumu izpildi. | 0 | 40 000 | 0 |
| 4. | Izveidot EMUS un VID informācijas sistēmas datu apmaiņu, lai MKD un administratori izgūtu datus, piemēram, par parādnieka lielumu, nodokļu maksājumiem, ar darbiniekiem saistīto informāciju, informāciju par administratora kā valsts amatpersonas neiesniegtajām vai novēloti iesniegtajām valsts amatpersonas deklarācijām, nodokļu parādsaistībām (gan par maksātnespējīgu uzņēmumu, gan par administratoru kā pašnodarbinātu personu), maksātnespējīga uzņēmuma saimnieciskās darbības apturēšanu vai izbeigšanu(826,45 cilvēkstundas gadā x 60,5 *euro* vienas cilvēkstundas izmaksas = 50 000 *euro* 2022., 2023. gadā). | Šī datu apmaiņa veicinās efektīvu maksātnespējas procesu un TAP/ĀTAP uzraudzību, kreditoru un valsts interešu īstenošanu un aizsardzību, administratora amata pienākuma izpildi, apzinot parādnieka mantu un saistības. | 50 000 | 50 000 | 0 |
| 5. | Izveidot EMUS un VSAA informācijas sistēmas datu apmaiņu, lai MKD izgūtu datus par katra maksātnespējīgā darba devēja darbinieka apdrošināšanas periodiem un darba ņēmēja datiem(1652,89 cilvēkstundas x 60,5 *euro* vienas cilvēkstundas izmaksas = 100 000 *euro*). | Šīs informācijas savlaicīga iegūšana nodrošinātu efektīvāku iesniegumu par maksātnespējīgo darba devēju darbinieku prasījumu apmierināšanu izskatīšanu (tai skaitā automatizētu lēmumu projektu par maksātnespējīgo darba devēju darbinieku prasījumu apmierināšanu sagatavošanu). Tāpat arī MKD nekavējoties būtu iespējams noskaidrot, kādā prombūtnē darbinieks ir bijis un vai darbinieka prombūtne ir bijusi attaisnota. | 0 | 0 | 100 000 |
| 6. | Izveidot EMUS un Valsts zemes dienesta informācijas sistēmas datu apmaiņu, lai MKD un administratori izgūtu datus, piemēram, par nekustamiem īpašumiem, zemes vienībām, ēkām (būvēm), telpu grupām, zemes vienību daļām un to raksturojošos datu, kā arī par īpašniekiem, tiesiskajiem valdītājiem, lietotājiem un nomniekiem(661,16 cilvēkstundas x 60,5 *euro* vienas cilvēkstundas izmaksas = 40 000 *euro*). | Šīs informācijas savlaicīga iegūšana nodrošina efektīvu administratora amata pienākumu izpildi attiecībā uz parādnieka mantas apzināšanu, novērtēšanu un realizēšanu.Savukārt MKD šīs informācijas savlaicīga iegūšana sekmē administratoru uzraudzības pasākumu veikšanu (piemēram, lai pārliecinātos par administratora sniegtās informācijas patiesumu). | 0 | 40 000 | 0 |
| 7. | Izveidot EMUS un Valsts tehniskās uzraudzības aģentūras informācijas sistēmas datu apmaiņu, lai MKD un administratori izgūtu datus, piemēram, par parādniekam piederošajiem traktortehnikas līdzekļiem(661,16 cilvēkstundas x 60,5 *euro* vienas cilvēkstundas izmaksas = 40 000 *euro*). | Šīs informācijas savlaicīga iegūšana nodrošina efektīvu administratora amata pienākumu izpildi attiecībā uz parādnieka mantas apzināšanu, novērtēšanu un realizēšanu.Savukārt MKD šīs informācijas savlaicīga iegūšana sekmē administratoru uzraudzības pasākumu veikšanu (piemēram, lai pārliecinātos par administratora sniegtās informācijas patiesumu). | 0 | 40 000 | 0 |
| 8. | Izveidot EMUS un VAS "Latvijas Jūras administrācija" informācijas sistēmas datu apmaiņu, lai MKD un administratori izgūtu datus, piemēram, par parādniekam piederošajiem kuģiem(661,16 cilvēkstundas x 60,5 *euro* vienas cilvēkstundas izmaksas = 40 000 *euro*). | Šīs informācijas savlaicīga iegūšana nodrošina efektīvu administratora amata pienākumu izpildi attiecībā uz parādnieka mantas apzināšanu, novērtēšanu un realizēšanu.Savukārt MKD šīs informācijas savlaicīga iegūšana sekmē administratoru uzraudzības pasākumu veikšanu (piemēram, lai pārliecinātos par administratora sniegtās informācijas patiesumu). | 0 | 40 000 | 0 |
| 9. | No citām informācijas sistēmām iegūto datu automātiska apstrāde un iekļaušana EMUS nepieciešamajās sadaļās procesa kartītē (piemēram, no valsts informācijas sistēmām saņemto datu integrēšana mantas sadaļā - strukturētu datu iekļaušana mantas pozīcijās un aprakstā)(578,51 cilvēkstunda x 60,5 *euro* vienas cilvēkstundas izmaksas = 35 000 *euro*). | Šāda mehānisma izveide nodrošina datu precizitāti un savlaicīgumu, jo dati attiecīgajās sadaļās netiek pārkopēti vai manuāli ievadīti, un tādējādi veicina efektīvāku administratora amata pienākuma izpildi.  | 0 | 35 000 | 0 |
| 10. | Izveidot EMUS un Valsts zemes dienesta informācijas sistēmas "Adrešu reģistrs" datu apmaiņu, lai izgūtu strukturētus datus par adresēm un nodrošinātu korektu adrešu ievades formu, tādējādi ievērojot normatīvajos aktos noteiktās prasības (553,72 cilvēkstundas x 60,5 *euro* vienas cilvēkstundas izmaksas = 33 500 *euro*). | Lai nodrošinātu sistēmā ievadīto adrešu datu ievades, apstrādes precizitāti un aktualitāti, ir jānodrošina, ka sistēmas lietotājs sistēmā nevar ievadīt minētos datus kļūdaini vai ievadīt neaktuālus datus. Tādējādi ar adrešu kataloga integrēšanu EMUS, tiktu nodrošināta adrešu datu precizitāte un aktualitāte.  | 33 500 | 0 | 0 |
| 11. | Izveidot EMUS un Pilsonības un migrācijas lietu pārvaldes informācijas sistēmas "Fizisko personu reģistrs" datu apmaiņu, lai MKD un administratori izgūtu datus, piemēram, par parādnieka (fiziskās personas maksātnespējas procesā) un parādnieka pārstāvja deklarēto dzīves vietu un pārbaudītu personas datu korektumu(1200 cilvēkstundas x 60,5 *euro* vienas cilvēkstundas izmaksas = 72 600 *euro*). | Lai nodrošinātu EMUS ievadīto personu datu – vārds, uzvārds, personas kods – apstrādes precizitāti un aktualitāti, ir jānodrošina, ka EMUS lietotājs sistēmā nevar ievadīt minētos datus kļūdaini vai ievadīt neaktuālus datus. Minēto nav iespējams nodrošināt, ja EMUS lietotājs ievada personas datus manuāli, tos nepārbaudot Iedzīvotāju reģistrā, jo šādā veidā iespējama apzināta vai neapzināta kļūdas pieļaušana, kā rezultātā sistēmā tiek apstrādāti neprecīzi personu dati. Tādējādi ar personas identificējošo datu ievadīšanu un ievadīto datu pārbaudi, saņemot tos no Iedzīvotāju reģistra, tiktu nodrošināta personas datu precizitāte un aktualitāte. Tāpat informācijas par parādnieka un parādnieka pārstāvja deklarēto dzīvesvietas adresi savlaicīga iegūšana nodrošina efektīvu administratora amata pienākumu izpildi attiecībā parādnieka pārstāvja noteikšanu un informācijas izgūšanu no parādnieka pārstāvja un parādnieka (fiziskās personas maksātnespējas procesā). | 72 600 | 0 | 0 |
| 12. | Izveidot EMUS un URinformācijas sistēmas datu apmaiņu, lai:1. MKD iegūtu datus par visiem UR reģistrētajiem komersantiem;2. MKD iegūtu UR informācijas sistēmā esošos dokumentus, kas saistīti ar parādnieku;3. nodotu datus par cita administratora pilnvarošanu un kreditoru sapulcēm;4. iegūtu informāciju par maksātnespējas procesa tipu (nacionālais vai pārrobežu)(595,03 cilvēkstundas x 60,5 *euro* vienas cilvēkstundas izmaksas = 36 000 *euro*). | Lai nodrošinātu EMUS ievadīto juridisko personu datu – nosaukums, reģistrācijas numurs – apstrādes precizitāti un aktualitāti, ir jānodrošina, ka EMUS lietotājs EMUS nevar ievadīt minētos datus kļūdaini vai ievadīt neaktuālus datus. Minēto nav iespējams nodrošināt, ja EMUS lietotājs ievada juridiskās personas datus manuāli, tos nepārbaudot UR sistēmā, jo šādā veidā iespējama apzināta vai neapzināta kļūdas pieļaušana, kā rezultātā EMUS tiek apstrādāti neprecīzi juridiskās personas dati. Iegūstot savlaicīgi UR esošos ar parādnieku saistītos dokumentus, sekmēta administratoru uzraudzības pasākumu veikšanu.Nododot datus par cita administratora pilnvarošanu un sasauktajām kreditoru sapulcēm tiešsaistes datu pārraides režīmā, nodrošināta normatīvajos aktos noteiktā uzdevuma izpilde, tai skaitā sekmēta informācijas aprite starp maksātnespējas procesā iesaistītajām institūcijām. | 0 | 36 000 | 0 |
| 13. | Izveidot EMUS un TA informācijas sistēmas "Tiesu informatīvās sistēma" datu apmaiņu, lai izgūtu datus, piemēram, par maksātnespējas procesa pieteikuma iesniedzēju un tā veidu(140,49 cilvēkstundas x 60,5 *euro* vienas cilvēkstundas izmaksas = 8 500 *euro*). | Šīs informācijas iegūšana nepieciešama, lai analizētu maksātnespējas procesa datus kopsakarā ar uzņēmējdarbības rādītājiem. | 8 500 | 0 | 0 |
|  | Kopējās izmaksas pa gadiem:**Kopējās izmaksas: 625 600** | **204 600** | **321 000** | **100 000** |

## 2.2. Automatizēti administratoru un TAP uzraugošo personu uzraudzības rīki EMUS

**Administratoru un TAP uzraugošo personu automatizētu uzraudzības rīku uzlabošanas nepieciešamības pamatojums un identificētās problēmas EMUS**

Efektīvai maksātnespējas sistēmai ir ļoti nozīmīga loma valsts ekonomikas attīstībā un ilgtspējā, jo veiksmīgi funkcionējoša maksātnespējas sistēma veicina maksātnespējas procesā iesaistīto personu (parādnieka un kreditora) paļāvību tiesiska un godīga maksātnespējas procesa iznākumam, kas ļauj ātri un iespējami maksimālā apmērā atgriezt finanšu resursus saimnieciskajā apritē.[[18]](#footnote-18)

Valsts kontroles 2015. gada 3. marta revīzijas ziņojumā Nr. 2.4.1-5/2014 "Vai valstī īstenotā maksātnespējas politika ir efektīva?" norādīts: "*Pasaules Bankas pētījumā ir skaidrotas maksātnespējas sistēmas ekonomiskās likumsakarības, kā arī norādīti galvenie maksātnespējas procesa īstenošanas starptautiski atzītie principi: spēcīga maksātnespējas sistēma darbojas kā filtrs, kas, pārdalot resursus no neefektīviem uzņēmumiem, nodrošina sekmīgu uzņēmumu izdzīvošanu; maksātnespējas procesam jānorisinās ātri un ar mazām izmaksām, lai uzņēmumi ātri atjaunotu savu ikdienas darbību un kreditori atgūtu savus līdzekļus maksimālā apjomā; uzlabojoties kreditoru un parādnieku izredzēm maksātnespējas lietās, labi funkcionējoša maksātnespējas sistēma var veicināt piekļuvi finanšu resursiem, saglabāt dzīvotspējīgus uzņēmumus, tādējādi kopumā uzlabojot valsts ekonomikas izaugsmi un ilgtspēju*.". Maksātnespējas jomai ir būtiska ietekme gan uz personām, kuras ir tieši iesaistītas maksātnespējas procesā, gan arī uz valsts ekonomiku kopumā. Saskaņā ar Pasaules Bankas pētījumā ietvaros norādīto maksātnespēja kā iespēja savlaicīgi risināt finansiālās problēmas vai arī maksimāli efektīvi likvidēt tādus uzņēmumus, kas nav dzīvotspējīgi, rada būtisku ietekmi uz investoru vēlmi investēt savus līdzekļus konkrētā valstī.[[19]](#footnote-19)

MKD ir tieslietu ministra pārraudzībā esoša tiešās pārvaldes iestāde, kas normatīvajos aktos noteiktās kompetences ietvaros īsteno valsts politiku TAP un maksātnespējas procesa jautājumos, aizsargā darbinieku intereses viņu darba devēja maksātnespējas gadījumā un likumā noteiktajā kārtībā īsteno valsts un sabiedrības interešu aizsardzību TAP un maksātnespējas procesa jautājumos. Viens no MKD galvenajiem uzdevumiem ir administratoru un TAP uzraugošo personu uzraudzība (Maksātnespējas likuma 174.1 panta 1. un 11. punkts). Uzraudzības ietvaros MKD izvērtē administratoru un TAP uzraugošo personu rīcības atbilstību normatīvo aktu prasībām. MKD mērķis, veicot administratoru un TAP uzraugošo personu uzraudzības pasākumus, ir vērst iestādes resursus uz būtisku identificēto risku novēršanu, tādējādi panākot maksimālu administratora un uzraugošās personas rīcības atbilstību normatīvo aktu prasībām un veicinot maksātnespējas procedūru tiesiskumu un efektivitāti un, secīgi, sekmējot pievilcīgas uzņēmējdarbības vides veidošanu un investīciju piesaisti.

Šī mērķa sasniegšanai MKD izmanto tam pieejamos cilvēka intelektuālos resursus un digitālos rīkus, piemēram, EMUS esošos datus un to apstrādes iespējas. Lai nodrošinātu visaptverošu administratoru uzraudzību, MKD veic uzraudzības plānošanu gan gada, gan ceturkšņu griezumā. Būtisks instruments uzraudzības plānošanā ir EMUS esošie dati un to apstrādes iespējas. Neskatoties uz to, ka EMUS tiek uzkrāts liels apjoms informācijas par visiem maksātnespējas procesiem un TAP, tajā nav tādu rīku, kas nodrošinātu automatizētu maksātnespējas procesu un TAP atlasi uzraudzības veikšanai un iekļaušanai uzraudzības gada un ceturkšņu plānos. Šobrīd maksātnespējas procesu atlase un izvērtēšana uz risku balstītas uzraudzības veikšanai ir laikietilpīgs un komplicēts pasākumu kopums, ko iespējams optimizēt, vienīgi attīstot esošos EMUS rīkus informācijas apstrādei un ieviešot jaunus rīkus.

Tāpat EMUS šobrīd nav tādu rīku, kas ļautu tūlītēji identificēt maksātnespējas procesa norises rādītāju anomālijas jeb novirzes no normas un absolūtas nesakarības ievadītajā informācijā (identificēt maksātnespējas ekonomiskās likumsakarības). Piemēram, nekavējoši konstatēt gadījumus, kad administrators EMUS maksātnespējas procesa kartītē ir norādījis, ka konkrētajā maksātnespējas procesā ir apmierināti kreditoru prasījumi, bet iegūto naudas līdzekļu sadaļā ir norādītas nulles vērtības vai pretēji - ir iegūti naudas līdzekļi, bet nav norādīta informācija par apmierināto kreditoru prasījumu apmēru un maksātnespējas procesa izmaksām, tostarp administratora atlīdzība.

Ņemot vērā minēto, secināms, ka uzraudzības efektivitātei, t.sk., pārbaudāmo maksātnespējas procesu un TAP skaita maksātnespējas procesa un TAP norises laikā, nevis pēc procesa pabeigšanas, ir nepieciešams izveidot automatizētus risinājumus.

EMUS izstrādātā funkcionalitāte nodrošina maksātnespējas procesa riska līmeņa izvērtējumu uzskaiti. MKD nodarbinātais pēc noteiktiem kritērijiem pārbauda maksātnespējas procesa norises rādītājus un, balstoties uz pārbaudes ietvaros iegūtajiem rezultātiem, aizpilda elektronisko maksātnespējas procesa riska līmeņa izvērtējuma veidlapu. EMUS pēc minētās veidlapas aizpildīšanas aprēķina konkrētā maksātnespējas procesa riska līmeni. Maksātnespējas procesa riska līmeņa izvērtējums ir manuāls darbs, jo šī brīža EMUS funkcionalitāte nenodrošina automatizētu maksātnespējas procesa atlasi un izvērtējumu no EMUS pieejamās informācijas un nekvalificē attiecīgos maksātnespējas procesus kā augsta, vidēja vai zema riska līmeņa subjektus. Līdz ar to maksātnespējas procesa riska līmeņa izvērtēšanu nepieciešams papildināt ar funkcionalitāti, kas nodrošina pilna cikla (procesu atlasi, procesu pārbaudi pēc definētajiem kritērijiem, kopsavilkuma sagatavošanu un riska līmeņa noteikšanu) riska līmeņa izvērtēšanu.

Vienlaikus vēršama uzmanība, ka arī veicot uzraudzību, MKD ir konstatējis, ka nav iespējams īsā laika posmā iegūt visus uzraudzībai nepieciešamos datus par maksātnespējīgo subjektu, līdz ar to arī uzraudzības veikšanai būtu izmantojami iepriekšējā sadaļā minētie starpsistēmu integrācijas risinājumi.

2. tabula

**EMUS identificēto problēmu saistībā ar automatizētiem administratoru un TAP uzraugošo personu uzraudzības rīkiem risinājumi, ieguvumi un risinājumu ieviešanai nepieciešamais finansējums**

|  |  |  |  |
| --- | --- | --- | --- |
| **Nr.** | **Risinājums** | **Ieguvums** | **Turpmākie trīs gadi (izmaksas *euro*)** |
| **2022. gads** | **2023. gads** | **2024. gads** |
| 1. | Automatizētu uzraudzības rīku izveidošana:1. kas automātiski veic riska faktoru izvērtēšanu pēc MKD definētām formulām, riska līmeņa noteikšanu un ziņo par identificētajiem riska subjektiem;2. kas nodrošinātu automatizētu maksātnespējas procesu un TAP/ĀTAP atlasi uzraudzības veikšanai un iekļaušanai uzraudzības gada un ceturkšņu plānos;3. kas nodrošinātu identificēt maksātnespējas procesa norises rādītāju anomālijas jeb novirzes no normas un absolūtas nesakarības ievadītajā informācijā (identificēt maksātnespējas ekonomiskās likumsakarības);4. kas pēc pieprasījuma no EMUS esošajiem datiem izveido saistību grafus ar maksātnespējas procesos iesaistītajām personām(1652,89 cilvēkstundas gadā x 60,5 *euro* vienas cilvēkstundas izmaksas = 100 000 *euro* 2023., 2024. gadā). | Šīs informācijas savlaicīga iegūšana nodrošina efektīvāku MKD funkciju izpildi attiecībā uz administratoru un TAP uzraugošo personu uzraudzības plānošanu un veikšanu, tādējādi panākot maksimālu administratora un TAP uzraugošās personas rīcības atbilstību normatīvo aktu prasībām un veicinot maksātnespējas procedūru tiesiskumu un efektivitāti un, secīgi, sekmējot pievilcīgas uzņēmējdarbības vides veidošanu un investīciju piesaisti.  | 0 | 100 000 | 100 000 |
|  | Kopējās izmaksas pa gadiem:**Kopējās izmaksas: 200 000** | **0** | **100 000** | **100 000** |

## 2.3. Lietotājam draudzīgas sistēmas

## nodrošināšana un digitālu risinājumu pilnveidošana EMUS

**Lietotājam draudzīgas sistēmas nodrošināšanas un digitālu risinājumu pilnveidošanas nepieciešamības pamatojums EMUS**

Latvijas ilgtspējīgas attīstības stratēģijā 2030. gadam[[20]](#footnote-20) kā viena no jomām, kura jāattīsta, ir "E-pārvaldība un sabiedriskā inovācija" – jaunrade ir cieši saistīta ar e-pārvaldības attīstību, ar to saprotot nevis vienkārši esošo administratīvo prakšu digitalizāciju, bet gan valsts institūciju darbības efektivitātes paaugstināšanu, izmantojot jaunu informācijas tehnoloģiju radītas efektīvākas pārvaldības iespējas.

Ar Ministru kabineta 2013. gada 14. oktobra rīkojumu Nr. 486 apstiprinātajās Informācijas sabiedrības attīstības pamatnostādnēs 2014.-2020. gadam[[21]](#footnote-21) kā viens no e-pārvaldes plānošanas pamatprincipiem ir publiskās pārvaldes dati tautsaimniecības izaugsmei. Minētajās pamatnostādnēs noteikts, ka, veidojot jaunas informācijas sistēmas un attīstot esošās, atvērto datu principa ievērošana ir jāietver sistēmas pamatos, izvērtējot datu iespējamo izmantošanu, lietotāju grupas, datu kvalitātes un atjaunošanas iespējas.

Lai nodrošinātu iedzīvotājiem iespējas ērti un savlaicīgi saņemt valsts un pašvaldību pakalpojumus, aizvien vairāk tiks izmantotas IT tehnoloģiju attīstības sniegtās priekšrocības, ieviešot principu "digitāls pēc noklusējuma", jo elektroniskie pakalpojumi un risinājumi ir rentabli un bieži vien elastīgāki nekā klātienes pakalpojumi. Būtisks izaicinājums nākotnei ir atrast veidu, kā nodrošināt un uzlabot publisko pakalpojumu kvalitāti, drošību un pieejamību sabiedrībai, nepieaugot publiskā finansējuma apjomam, kas saistīts gan ar resursu pārdali jauniem pakalpojumiem, gan ar Latvijas teritorijas pieaugošo depopulāciju un nelabvēlīgo demogrāfisko situāciju.[[22]](#footnote-22)

Ikviens digitāls pakalpojums ir veiksmīgs tikai tad, ja tas ir pielāgots klientam.[[23]](#footnote-23) Cilvēka vajadzībām pielāgotas tehnoloģijas ietaupa laiku un nodrošina ērtību.[[24]](#footnote-24) Tāpat arī lietotājam draudzīgas sistēmas funkcionalitātes, kas apstrādā informāciju un parāda to pārskatāmi, strukturēti un pēc paša lietotāja noteiktiem kritērijiem, būtiski ietekmē lietotāja darba procesu. Dažādu digitālo rīku izmantošana ir kļuvusi par neatņemamu sastāvdaļu MKD, piemēram, plānojot un veicot administratoru uzraudzību, un administratoriem, veicot maksātnespējas procesa administrēšanu un maksātnespējas procesā iesaistīto personu informēšanu.

**Identificētās problēmas saistībā ar lietotājam draudzīgas sistēmas nodrošināšanu un digitālu risinājumu pilnveidošanu EMUS**

Maksātnespējas likumā ir noteikti konkrēti termiņi, kādos administratoram ir veicamas darbības likumīgas un efektīvas maksātnespējas procesa gaitas nodrošināšanai un mērķu sasniegšanai. Bieži vien termiņi administratora veicamajām darbībām tiek apzīmēti ar jēdzienu "nekavējoties"[[25]](#footnote-25), kas nozīmē tiklīdz iespējams, bez liekas kavēšanās. Līdz ar to būtiska loma šī termiņa ievērošanā ir digitālu rīku esamība. Viens no šādiem rīkiem, ko administratori ikdienā sava amata pienākumu izpildē izmanto kopš 2019. gada 1. janvāra, ir EMUS. Ņemot vērā, ka EMUS ir administratoru darba vide, kurā viņi ved gan savu lietvedību, kas saistīta ar amata darbību, gan ievada informāciju, kas saistīta ar maksātnespējas procesa norisi, tajā ir jābūt iestrādātiem lietotājiem ērtiem risinājumiem, kas atvieglo un uzlabo administratora darba efektivitāti. Šobrīd EMUS esošie risinājumi nodrošina administratoru pamatfunkciju izpildi, taču tie prasa manuālu darbību veikšanu un arī aizņem lielu laika resursu. Šāds uzskaites veids ierobežo administratora darbību efektivitāti un termiņu ievērošanu. Minēto problēmu novēršanai ir saņemti ierosinājumi no biedrības "Latvijas Maksātnespējas procesa administratoru asociācija", tomēr finansējuma trūkuma dēļ tos nav bijis iespējams īstenot.

EMUS tiek uzkrāts liels informācijas apjoms, kas tiek iegūts no administratoru ievadītajiem datiem, MKD ievadītajiem datiem un starpsistēmu integrācijas risinājumu rezultātā saņemtajiem datiem. Tomēr, neskatoties uz to, ka EMUS ir pieejams plašs informācijas apjoms, trūkst tās apstrādes instrumentu un automatizētu procesu, kas nodrošinātu plašāku MKD uzraudzības pasākumu kopumu noteiktā cilvēkresursu skaita ietvaros.

Kā jau minēts valsts politikas plānošanas dokumentos, šobrīd tiek vērsta uzmanība uz digitālās vides attīstību, līdz ar to tiek pārnesta vairāku procesu norise digitālā vidē. Proti, dažādi uzskaites procesi tiek ieviesti informācijas sistēmās. Līdz ar to arī MKD un administratoru darba vidēs jāievieš pilnvērtīgs darbību uzskaitījums vienuviet – informācijas sistēmā, kas ir to darba vide. Tomēr finansējuma trūkuma dēļ šobrīd nav ieviests šāds pilnvērtīgs digitāls risinājums. Ņemot vērā minēto, nepieciešams ne tikai automatizēt EMUS esošos risinājumus, bet arī ieviest jaunas funkcionalitātes, kas nodrošinātu pilnvērtīgu darba vidi MKD un administratoriem vienā informācijas sistēmā.

Tāpat jaunu funkcionalitāšu ieviešanas nepieciešamība ir saistīta ar izmaiņām normatīvajos aktos. Līdz šim ir konstatēti vairāki gadījumi, kad normatīvā regulējuma izmaiņu gadījumā EMUS ir nepieciešamas izmaiņas, tomēr šādu izmaiņu veikšanai nav paredzēti finanšu resursi. Piemēram, no 2021. gada 1. aprīļa administratoriem ir pienākums izmanto e-adresi, bet šādas funkcionalitātes integrēšanai bija nepieciešami papildu finanšu līdzekļi, kas netika paredzēti. Savukārt 2020. gada 1. jūlijā stājās spēkā Administratīvās atbildības likums, ar kuru tika īstenota administratīvās atbildības reforma, kas būtiski izmainīja administratīvā pārkāpuma procedūru un administratīvā soda piemērošanas kārtību. Ņemot vērā, ka EMUS ir MKD darba vide, tad arī EMUS būtu jāievieš izmaiņas saistībā ar minēto reformu, taču arī šādai izmaiņu veikšanai finanšu līdzekļi netika plānoti un nepietiek ar esošajiem. Tāpat viena no EMUS nepieciešamajām funkcionalitātēm ir saistībā ar datu publicēšanu atvērto datu portālā. Vides aizsardzības un reģionālās attīstības ministrija (turpmāk – VARAM) kā par atvērto datu politiku atbildīgā iestāde koordinē arvien jaunu datu publicēšanu, aicinot katru iestādi publicēt tās rīcībā esošos datus atvērto datu portālā.[[26]](#footnote-26) Arī MKD ir saņēmis VARAM uzaicinājumu publicēt EMUS uzkrātos datus atvērto datu portālā, lai tiktu sasniegts 2019. gada 20. augustā Ministru kabineta apstiprinātajā VARAM sagatavotajā [informatīvajā ziņojumā](http://tap.mk.gov.lv/lv/mk/tap/?pid=40472319)[[27]](#footnote-27) ["Latvijas atvērto datu stratēģija"](http://tap.mk.gov.lv/lv/mk/tap/?pid=40472319) izvirzītais virsmērķis – uz datos balstītas sabiedrības un valsts attīstība, ļaujot privātajam sektoram, konkurējot savstarpēji un ar valsti, veidot ērtākus publiskos pakalpojumus. Tomēr, lai nodrošinātu atvērto datu automatizētu publicēšanu, ir nepieciešamas investīcijas. MKD finansējuma trūkuma dēļ nav bijis iespējams izstrādāt mehānismu, kas nodrošinātu no EMUS mašīnlasāmā formātā apkopotu datu automatizētu publicēšanu atvērto datu portālā. Līdz ar to ir nepieciešami finanšu resursi, lai EMUS izstrādātu tehniskos risinājumus, kas nodrošinātu šo datu publicēšanas atbilstību atvērto datu principam, tādējādi sasniedzot minēto virsmērķi.

Viens no EMUS informācijas avotiem ir EMUS e-pakalpojuma lietotāju ievadītā informācija. Šī informācija tiek izmantota gan administratora darba vidē, gan MKD darba vidē (piemēram, izskatot darbinieku prasījumus). Līdz ar to šai informācijai ir jābūt korektai un pilnvērtīgi norādītai, lai to varētu izmantot citos datu apstrādes procesos. Konstatēts, ka nepieciešams pilnveidot EMUS e-pakalpojuma sadaļu, lai novērstu šobrīd pastāvošās nepilnības datu ievadē.

3. tabula

**EMUS identificēto problēmu saistībā ar** **lietotājam draudzīgas sistēmas nodrošināšanu un digitālu risinājumu pilnveidošanu risinājumi, ieguvumi un risinājumu ieviešanai nepieciešamais finansējums**

|  |  |  |  |
| --- | --- | --- | --- |
| **Nr.** | **Risinājums** | **Ieguvums** | **Turpmākie trīs gadi (izmaksas *euro*)** |
| **2022. gads** | **2023. gads** | **2024. gads** |
| 1. | **Ērtāka informācijas aplūkošana, t.sk., lai ir redzama visa sarakstā esošā informācija un ir ērti arī aplūkot saistīto informāciju citās sadaļās**:1. izstrādāt mehānismu, kas nodrošina visu sarakstā esošo kolonnu attēlošanu vienlaicīgi, pielāgot to atbilstoši ierīces ekrānam(247,93 cilvēkstundas x 60,5 *euro* vienas cilvēkstundas izmaksas = 15 000 *euro*);2. izstrādāt aktīvu saiti uz konkrētu lauku, lai uz tās uzspiežot, tiktu atvērta konkrētais ieraksts (piemēram, maksātnespējas procesa kartīte vai darbinieka prasījums)(24,8 cilvēkstundas x 60,5 *euro* vienas cilvēkstundas izmaksas = 1 500 *euro*);3. izstrādāt sarakstā esošo ierakstu filtrēšanas un kārtošanas funkcionalitāti (piemēram, darbinieku prasījumu saraksta)(92,56 cilvēkstundas x 60,5 *euro* vienas cilvēkstundas izmaksas = 5 600 *euro*);4. izstrādāt funkcionalitāti, kas nodrošina sistēmas apstrādes statusa norādīšanu lietotājam(92,56 cilvēkstundas x 60,5 *euro* vienas cilvēkstundas izmaksas = 5 600 *euro*);5. nodrošināt plašāku datu lejupielādēšanas formātu pieejamību (piemēram, kreditoru prasījumu reģistra funkcionalitātē)(19,84 cilvēkstundas x 60,5 *euro* vienas cilvēkstundas izmaksas = 1 200 *euro*);6. izstrādāt funkcionalitāti, kas nodrošina, ka administratoru darbības pārskatā tiek attēlotas tās ierakstu pozīcijas, kas ir attiecināmas uz konkrēto procesu(371,9 cilvēkstundas x 60,5 *euro* vienas cilvēkstundas izmaksas = 22 500 *euro*);7. izstrādāt, mehānismu, kas skaita pievienoto pielikumu apjomu un lietotājam attēlo gan maksimālo pievienojamo pielikumu apjomu, gan konkrētajā brīdī pievienoto pielikumu apjomu (piemēram administratoru lietvedības sadaļā)(24,8 cilvēkstundas x 60,5 *euro* vienas cilvēkstundas izmaksas = 1 500 *euro*); | Valsts politikas plānošanas dokumentos noteikto digitālo risinājumu ieviešana, tādējādi lietotājam nodrošinot ērtu un pārskatāmu informācijas aplūkošanu un izmantošanu tiesību īstenošanā un pienākumu izpildē. | 15 0001 5005 6005 6001 20022 5001500 | 0 | 0 |
| 2. | **Lai EMUS vai dokumentos tiktu attēlota pēc iespējas precīzāka informācija, kas sniedz pēc iespējas detalizētāku informāciju par attiecīgo jautājumu**:1. izstrādāt/ aizstāt/ noņemt jaunus laukus, kolonnas EMUS vai tā veidotajos dokumentos (piemēram, parādnieka mantas sadaļā, administratoru lietvedības sadaļā, maksātnespējas procesu sarakstā, maksātnespējas procesa depozītu un atlīdzību sadaļā, kreditoru prasījumu reģistra dokumentā, riska līmeņa izvērtējuma sadaļā)(153,72 cilvēkstundas x 60,5 *euro* vienas cilvēkstundas izmaksas = 9 300 *euro*);2. izstrādāt izmaiņas, lai nodrošinātu korektu datu, kas radušies pirms EMUS ieviešanas, attēlošanu EMUS (piemēram, izmaksu sadaļā kolonnā "Izmaksu summa")(185,12 cilvēkstundas x 60,5 *euro* vienas cilvēkstundas izmaksas = 11 200 *euro*);3. pilnveidot sadaļas, lai varētu zem viena ieraksta pievienot vairākus apakšierakstus un tos korekti attēlot administratora darbības pārskatā (piemēram, sākotnēji pievieno tiesvedību un tad zem tās apakšierakstus par tiesvedības gaitu)(33,05 cilvēkstundas x 60,5 *euro* vienas cilvēkstundas izmaksas = 2 000 *euro*). | Valsts politikas plānošanas dokumentos noteikto digitālo risinājumu ieviešana, tādējādi lietotājam nodrošinot precīzas un detalizētas informācijas aplūkošanu un izmantošanu tiesību īstenošanā un pienākumu izpildē. | 9 30011 2002 000 | 0 | 0 |
| 3. | **Informācijas kopēšana un ielasīšana citās sadaļās, lai lietotājam ir jāveic pēc iespējas mazāk darbību, piemēram,** dokumenta kartītes kopēšana, kreditora prasījuma informācijas kopēšana un sūdzības kartītē esošās informācijas ielasīšana pārkāpuma kartītē(269,42 cilvēkstundas x 60,5 *euro* vienas cilvēkstundas izmaksas = 16 300 *euro*). | Administratīvā sloga samazināšana un darba procesa efektivizēšana, neveltot laiku darbībām, kas prasa vienas un tās pašas informācijas ievadi dažādās sistēmas sadaļās. | 0 | 16 300 | 0 |
| 4. | **Paziņojumu/atgādinājumu sūtīšana, lai informētu konkrēto EMUS lietotāju par attiecīgo jautājumu un paziņojumu/notifikāciju sadaļas uzlabošana,** piemēram, paziņojumi EMUS e-pakalpojumā kreditoru tiesību īstenošanas sadaļā, paziņojums administratoram par dokumenta kartītes melnraksta dzēšanu, paziņojums, ka tiek atvērta dokumenta kartīte, kas satur ierobežotas pieejamības informāciju, un paziņojums administratoram par dokumentu pieņemšanas-nodošanas akta apstiprināšanu/noraidīšanu(264,47 cilvēkstundas x 60,5 *euro* vienas cilvēkstundas izmaksas = 16 000 *euro*); | Minēto atgādinājumu ieviešana sekmētu lietotājam draudzīgas sistēmas mehānismu ieviešanu, lai padarītu tā darba procesu efektīvāku un kvalitatīvāku. Tāpat šādas funkcionalitātes ieviešana sekmētu savlaicīgu pienākumu izpildi un iespējamo kļūdu novēršanu.  | 16 000 | 0 | 0 |
| 5. | **Datu publicēšana atvērto datu portālā**(540,5 cilvēkstunda x 60,5 *euro* vienas cilvēkstundas izmaksas = 32 700 *euro*). | Atvērto datu publicēšana sekmēs valsts pārvaldes atvērtību un caurskatāmību. Padarot valsts pārvaldes datus publiski pieejamus, iedzīvotājiem nebūs jāsaskaras ar birokrātiju, lai iegūtu datus no iestādēm, jo datus iespējams iegūt attālināti. | 0 | 0 | 32 700 |
| 6. | **EMUS iekļaujamo ziņu un dokumentu glabāšanas prasību pilnveidošana, izstrādājot automatizētu rīku, kas pēc noteiktiem kritērijiem arhivē ierakstus un dokumentus**(600 cilvēkstundas x 60,5 *euro* vienas cilvēkstundas izmaksas = 36 300 *euro*). | Nodrošinās normatīvo aktu izpildi attiecībā uz datu un dokumentu glabāšanu. Vienlaikus tiks samazināts administratīvais slogs, lai identificētu arhivējamos subjektus un veiktu arhivēšanu. | 0 | 0 | 36 300 |
| 7. | **MKD darba vides attīstība, lai nodrošinātu MKD funkciju ietvaros veikto pasākumu pilnvērtīgu uzskaiti EMUS:**1. datu ievades kontroles mehānisms, piemēram, pārbaužu uzskaites sadaļā)(6,61 cilvēkstunda x 60,5 *euro* vienas cilvēkstundas izmaksas = 400 *euro*);2. jāpapildina sūdzību uzskaites sadaļa, lai sūdzības kartītē var pievienot vairākas neidentificētas personas(38,02 cilvēkstundas x 60,5 *euro* vienas cilvēkstundas izmaksas = 2 300 *euro*);3. jāizstrādā jaunu sadaļu funkcionalitāte, lai nodrošinātu administratīvo pārkāpumu lietu uzskaiti un deponēto naudas līdzekļu uzskaites sadaļa(2347,1 cilvēkstunda x 60,5 *euro* vienas cilvēkstundas izmaksas = 142 000 *euro*);4. pilnveidot pārkāpumu uzskaites sadaļu, lai pārkāpuma kartītē tiktu korekti atspoguļots pārkāpuma rezultāts (piemēram, jauna rezultāta statusa klasifikatora vērtības ieviešana un funkcionalitāte, kas nodrošina vairāku pārkāpumu rezultātu pozīciju pievienošanu)(352,07 cilvēkstundas x 60,5 *euro* vienas cilvēkstundas izmaksas = 21 300 *euro*);5. pilnveidot uzraudzības lietu uzskaites, pārkāpumu un riska faktora izvērtēšanas sadaļas, lai tajās tiktu korekti atspoguļots veiktais uzraudzības pasākums (piemēram, precizēt, lai var korekti ievadīt informāciju par pieteikumu par administratora atcelšanu, paplašināt klasifikatorus, ieviest lauku par pārkāpuma izdarīšanas laiku)(200 cilvēkstundas x 60,5 *euro* vienas cilvēkstundas izmaksas = 12 100 *euro*);6. nodrošināt, lai EMUS piešķirtais reģistrācijas numurs un datums tiktu ielasīts dokumenta veidnē (piemēram, maksātnespējas procesa depozīta, administratora atlīdzības un darbinieku prasījumu sadaļā)(138,84 cilvēkstundas x 60,5 *euro* vienas cilvēkstundas izmaksas = 8 400 *euro*);7. nodrošināt, ka EMUS tiek pārbaudīts, vai administrators ilgstoši nav veicis datu ievadi maksātnespējas procesa kartītē un lietvedībā(330,58 cilvēkstundas x 60,5 *euro* vienas cilvēkstundas izmaksas = 20 000 *euro*). | Ieviest digitālus un inovatīvus risinājumus, lai samazinātu administratīvo slogu, efektivizētu uzraudzības pasākumus un sekmētu uzdevumu izpildi. | 4002 30021 3008 400 | 12 100 | 142 00020 000 |
| 8. | **Administratoru darba vides attīstība, lai nodrošinātu administratoru kompetences ietvaros veikto pasākumu pilnvērtīgu uzskaiti EMUS:**1. nodrošināt vairāku pielikumu pievienošanu vienlaicīgi nosūtāmo un saņemto dokumentu kartītēs(82,64 cilvēkstundas x 60,5 *euro* vienas cilvēkstundas izmaksas = 5 000 *euro*);2. jāpapildina administratora kartītē, lai tajā varētu pievienot pilnvaras (kas izsniegta citam administratoram) datni, jo tā būs jānodod UR(6,61 cilvēkstunda x 60,5 *euro* vienas cilvēkstundas izmaksas = 400 *euro*);3. jāpapildina nosūtāmā un saņemtā dokumenta kartīte, lai tajā var pievienot neidentificētas personas(54,55 cilvēkstundas x 60,5 *euro* vienas cilvēkstundas izmaksas = 3 300 *euro*);4. kreditoru prasījumu sadaļas pilnveidošana, lai nodrošinātu kreditora pilnvarotā pārstāvja korektu ievadīšanu(80,99 cilvēkstundas x 60,5 *euro* vienas cilvēkstundas izmaksas = 4 900 *euro*);5. nepieciešams palielināt pievienojamo datņu apmēru nosūtāmo un saņemto dokumentu kartītēs(3,3 cilvēkstundas x 60,5 *euro* vienas cilvēkstundas izmaksas = 200 *euro*);6. E-paraksta funkcionalitātes integrēšana EMUS, lai administratori dokumentus var parakstīt ar drošu elektronisko parakstu EMUS, nevis ārpus sistēmas un tad tos augšupielādēt EMUS(370,25 cilvēkstundas x 60,5 *euro* vienas cilvēkstundas izmaksas = 22 400 *euro*);7. automātiska dokumentu sagataves izveidošana (piemēram, mantas pārdošanas plāns, ziņojums par mantas neesamību)(323,97 cilvēkstundas x 60,5 *euro* vienas cilvēkstundas izmaksas = 19 600 *euro*). | Ieviest digitālus un inovatīvus risinājumus, lai samazinātu administratīvo slogu, efektivizētu pienākumu izpildi un informācijas apriti starp procesā iesaistītajām personām.Sekmīga normatīvajos aktos noteikto termiņu sasniegšana administratoru pienākumu izpildē. Piemēram, izstrādātais mehānisms no EMUS ievadītās informācijas ļauj administratoram izveidot mantas pārdošanas plānu normatīvajos aktos noteiktajā termiņa. | 5 0004003 3004 90020022 400 | 19 600 | 0 |
| 9. | **Ar EMUS e - pakalpojumu saistīto funkcionalitāšu attīstība, lai EMUS e - pakalpojumā būtu iespējams pēc iespējas precīzāk, pilnvērtīgāk un ērtāk norādīt un apskatīt informāciju:**1. izveidot funkcionalitāti, kas nodrošina saņemtā dokumenta attēlošanu EMUS e-pakalpojumā;2. jāpilnveido kreditora prasījuma kartīte tajā norādot vairākus prasījuma rašanās laikus;3. jāpilnveido kreditora prasījuma kartīte, kurā vairāki vērtību lauki sākotnēji jāaizpilda ar vērtību "0";4. izstrādāt bankas konta validācijas mehānismu (piemēram, EMUS e-pakalpojumā);5. izstrādāt lietotājam draudzīgu vienotu darbinieka (kreditora) personas (vārda un uzvārda) aizpildes mehānismu EMUS un EMUS e-pakalpojumos(699,17 cilvēkstundas x 60,5 *euro* vienas cilvēkstundas izmaksas = 42 300 *euro*). | Efektīva informācijas apmaiņa starp procesā iesaistītajām personām, datu kvalitātes nodrošināšana un sekmēta tiesību īstenošana, iesniedzot kreditora prasījumu.Vienlaikus automātiska konta validācija un bankas klasifikatora ielasīšana attiecīgajās EMUS un EMUS e-pakalpojuma sadaļās uzlabos datu kvalitāti, jo būs samazināta iespēja ievadīt kļūdainu norēķinu konta numuru, turklāt MKD varēs pārliecināties par norēķinu konta korektumu pirms maksājuma veikšanas. | 42 300 | 0 | 0 |
| 10. | **EMUS tehniskā nodrošinājuma pilnveidošana, t.sk. ieviest jaunus risinājumus, lai maksātnespējas procesā iesaistītās personas varētu pilnvērtīgāk darboties EMUS:**1. izstrādāt funkcionalitāti, ka vairākās EMUS sadaļās MKD kontaktinformāciju var mainīt sistēmas tehniskie lietotāji(44,63 cilvēkstundas x 60,5 *euro* vienas cilvēkstundas izmaksas = 2 700 *euro*);2. nodrošināt, ka tiek izmantotas programmatūras jaunākās versijas, kurās nav publiski zināmu ievainojamību(864,46 cilvēkstundas x 60,5 *euro* vienas cilvēkstundas izmaksas = 52 300 *euro*);3. nodrošināt serverus u.c. tehnisko infrastruktūru, lai uzlabotu EMUS ātrdarbību un stabilu darbību, pieaugot apstrādājamās un uzkrātās informācijas un dokumentu apjomam, kā arī lietotāju skaitam(834,71 cilvēkstundas gadā x 60,5 *euro* vienas cilvēkstundas izmaksas = 50 500 *euro* 2022., 2023.,2024. gadā);4. ieviest eParaksts autentifikācijas mehānismu, lai nodrošinātu autentifikāciju arī izmantojot e-paraksta rīkus (piemēram, eID, eParaksts mobile), bet neizmantojot latvija.lv servisu(28,1 cilvēkstunda x 60,5 *euro* vienas cilvēkstundas izmaksas = 1 700 *euro*);5. ieviest autorizāciju juridiskajām personām EMUS e-pakalpojumā caur Latvija.lv(649,59 cilvēkstundas x 60,5 *euro* vienas cilvēkstundas izmaksas = 39 300 *euro*);6. pilnveidot EMUS autorizācijas risinājumus, ņemot vērā drošības prasības (t.sk. pilnveidojot risinājumu par autorizēšanos, izmantojot lietotājvārdu un paroli)(82,65 cilvēkstundas x 60,5 *euro* vienas cilvēkstundas izmaksas = 5 000 *euro*). | Nodrošinot drošības prasības, EMUS pieejamību, ātrdarbību un plašāku autentifikācijas rīku izmantošana, sekmēs piekļūstamību EMUS jebkurā diennakts laikā. Tāpat minētais novērsīs līdz šim konstatētos EMUS darbības pārrāvumus, kas savukārt liedza lietotājiem pildīt normatīvajos aktos noteiktos pienākumus. | 2 70052 30050 5001 7005 000 | 50 50039 300 | 50 500 |
|  | Kopējās izmaksas pa gadiem:**Kopējās izmaksas: 733 800** | **314 500** | **137 800** | **281 500** |

##  2.4. Cilvēkresursi un tehniskā resursa nodrošinājums

**Cilvēkresursu un tehniskā resursa nodrošinājuma nepieciešamības pamatojums**

Maksātnespējas sistēma būs efektīva vienīgi tādā gadījumā, ja par tās īstenošanu atbildīgajām iestādēm un amatpersonām būs nepieciešamie resursi, lai nodrošinātu efektīvu, savlaicīgu un taisnīgu iznākumu tām personām, kuru labā maksātnespējas regulējums pastāv.[[28]](#footnote-28)

Ministru kabinets, 2016. gada 6. septembrī atbalstot Pamatnostādnes un to ieviešanas plānu, apstiprināja maksātnespējas politikas rezultātus un rezultatīvos rādītājus, to ieviešanā iesaistītās institūcijas un atbilstošos uzdevumus. Neskatoties uz to, ka Pamatnostādņu darbības periods ir noslēdzies 2021. gadā, tajās ietvertie mērķi un uzdevumi būs aktuāli arī turpmākajos gados.

Ievērojot minēto, MKD darbība arī turpmāk būs vērsta uz atbilstības panākšanu Pamatnostādnēs izvirzītajiem mērķiem – MKD arī turpmāk nodrošinās pastiprinātas uzraudzības pasākumus, tostarp pārbaužu veikšanu, ar mērķi novērst normatīvo aktu pārkāpumus un pēc iespējas samazināt to radītās sekas.

Ņemot vērā EMUS nozīmīgumu gan uzraudzības funkcijas īstenošanai, gan kreditoru kontroles par maksātnespējas procesa norisi nodrošināšanai, MKD un TA arī turpmākajos periodos turpinās uzlabot un papildināt EMUS funkcionalitāti. Vienlaikus arī turpmāk īpaša uzmanība tiks veltīta EMUS datu kvalitātes kontrolei, lai uzlabotu publiskās pārvaldes pakalpojumu pieejamību un nodrošinātu valsts rīcībā esošu datu atkalizmantošanu.

MKD stratēģijā nākamajiem 5 gadiem kā viena no darbības prioritātēm un sasniedzamajiem mērķiem ir izvirzīta procesu digitalizācija (vienkārši, digitalizēti un droši procesi un EMUS pilnveidošana – procesu uzlabošana, pakalpojumu pieejamības uzlabojumi, u.c.). Iestādes stratēģijā izvirzīto mērķu sasniegšana ir nesaraujami saistīta ar pieejamajiem cilvēkresursiem. Stratēģijā iekļautie mērķi vērsti uz to, lai atbrīvotu cilvēkresursu no tehnisku, vienveidīgu darbību veikšanas, rodot iespēju katram nodarbinātajam sniegt pēc iespējas lielāku individuālo intelektuālo pienesumu iestādes mērķu sasniegšanā.

Tāpat, lai īstenotu šī ziņojuma 2. nodaļas 2.1. -2.3. apakšpunktā norādītos EMUS attīstības virzienus – datu apjoms un kvalitāte, automatizēti uzraudzības rīki, lietotājam draudzīgas sistēmas nodrošināšana un digitālu risinājumu pilnveidošana, nepieciešami cilvēkresursi un atbilstošs tehniskais nodrošinājums.

**Identificētās problēmas saistībā ar cilvēkresursiem un tehniskā resursa nodrošinājumu**

MKD ir tikai viena amata vieta – informācijas sistēmas administrators, kas 2019. gada martā izveidota EMUS darbības nodrošināšanai. Ņemot vērā, ka EMUS ir nepārtrauktā attīstībā saistībā ar to, ka mainās gan normatīvais regulējums, gan tiek risināti dažādi funkcionāli attīstības jautājumi, ikdienā vairāki nodarbinātie papildus tiešajiem amata pienākumiem strādā pie EMUS attīstīšanas un funkcionalitātes nodrošināšanas jautājumiem, atbalsta sniegšanas EMUS lietotājiem.

Proti, kopš EMUS izstrādes uzsākšanas 2017. gadā:

MKD Pirmajā uzraudzības departamentā divi nodarbinātie – departamenta direktora vietnieks un juriskonsults nodrošina EMUS attīstības ietvaros veicamo pasākumu aprakstīšanu, darba uzdevumu izstrādi par katras funkcionalitātes ieviešanu, prasību specificēšanu ar EMUS izstrādātājiem, konstatēto kļūdu pieteikšanu, pieteikto kļūdu testēšanu, konsultāciju sniegšanu, organizatorisku jautājumu risināšanu, kas saistīti ar piekļuves tiesību nodrošināšanu, izmaiņu pieprasījumu un novērsto kļūdu pieteikumu uzstādīšanu EMUS testa un produkcijas vidē, apmācību organizēšanu un vadīšanu, informatīvu materiālu izstrādi.

MKD Otrajā uzraudzības departamentā divi juriskonsulti ir piesaistīti administratoru un TAP uzraugošo personu lietvedības, pārkāpumu (informācijas ievade par iestādes pieņemtajiem lēmumiem, to rezultātiem, pārsūdzību) uzskaites, sūdzību (informācijas ievade par iestādē saņemtajām sūdzībām par administratoru un TAP uzraugošo personu rīcību, pieņemtajiem lēmumiem, pārsūdzību) uzskaites un pārbaužu (informācijas ievade par iestādes veiktajām pārbaudēm administratora prakses vietā, tās rezultātiem) uzskaites funkcionalitātes nodrošināšanai, šo funkcionalitāšu prasību definēšanai, darba uzdevumu izstrādei, prasību specificēšanai ar EMUS izstrādātājiem, konsultāciju sniegšanai par minētajām funkcionalitātēm, šo funkcionalitāšu testēšanai, konstatēto kļūdu pieteikšanai, informatīvu materiālu sagatavošanai un apmācību vadīšanai EMUS lietotājiem par šīm funkcionalitātēm.

MKD Maksātnespējas procesa nodrošinājuma departamentā departamenta direktora vietnieks, eksperts un juriskonsults piesaistīti kreditoru prasījumu, darbinieku prasījumu, depozītu, administratoru atlīdzības un E-adreses funkcionalitātes nodrošināšanai, prasību definēšanai, darba uzdevumu aprakstīšanai, prasību specificēšanai ar EMUS izstrādātājiem, konsultāciju sniegšanai par minētajām funkcionalitātēm, šo funkcionalitāšu testēšanai, konstatēto kļūdu pieteikšanai, informatīvu materiālu sagatavošanai un apmācību vadīšanai EMUS lietotājiem par šīm funkcionalitātēm.

MKD Otrā uzraudzības departamenta direktora vietnieks veic visas nepieciešamās darbības, lai noslēgtu vienošanās un līgumus ar citām valsts iestādēm un institūcijām par starpsistēmu integrācijas risinājumu ieviešanu EMUS.

MKD Juridiskā departamenta juriskonsults ir piesaistīts administratora amata darbības, disciplinārlietu uzskaites, kvalifikācijas un eksaminācijas uzskaites funkcionalitātes nodrošināšanai, šo funkcionalitāšu prasību definēšanai, darba uzdevumu izstrādei, prasību specificēšanai ar EMUS izstrādātājiem, konsultāciju sniegšanai par minētajām funkcionalitātēm, šo funkcionalitāšu testēšanai, konstatēto kļūdu pieteikšanai un informatīvu materiālu sagatavošanai EMUS lietotājiem.

Šos EMUS uzturēšanas un attīstības jautājumus iepriekš norādītie MKD nodarbinātie risina paralēli tiešo pienākumu veikšanai. Ar nelieliem pārtraukumiem pēdējo divu gadu periodā šiem nodarbinātiem tiek maksātas Valsts un pašvaldību institūciju amatpersonu un darbinieku atlīdzības likuma 14. pantā noteiktās piemaksas.

Šī brīža MKD atlīdzības budžets neatļauj piemaksām novirzīt pietiekošu apjomu, lai spētu kompensēt gan to nodarbināto, kas strādā pie EMUS darbības nodrošināšanas, ieguldījumu, gan motivēt tos nodarbinātos, kas veic būtisku ieguldījumu MKD citu mērķu sasniegšanā. Tāpat jānorāda, ka iepriekš minēto departamentu nodarbinātie, ilgstoši veicot papildu pienākumus, nespēj darba laika ietvaros veikt savus tiešos amata pienākumus, līdz ar to tik ilgstošs intensīvs un trauksmains darbs var veicināt šo zinošo un profesionālo nodarbināto izdegšanu un pat vēlmi mainīt darbu, jo jau šobrīd šiem nodarbinātajiem tiek izteikti citi labāk apmaksāti piedāvājumi.

Vienlaikus norādāms, ka TA kā EMUS sistēmas turētājs veic sistēmas administrēšanu un nodrošina sistēmas drošības pārvaldību, un tehnisko resursu darbību un uzturēšanu. TA sadarbībā ar MKD uztur un pilnveido EMUS atbilstoši normatīvajos aktos noteiktajām prasībām, tostarp pielāgo EMUS grozījumiem normatīvajos aktos. Darbības tiek nodrošinātas, izmantojot esošos TA cilvēkresursus, bet, ņemot vērā EMUS attīstību un to, ka TA pārziņā un turējumā ir vairākas valsts informācijas sistēmas, TA ir nepietiekams darbinieku skaits. Jau sākotnēji, TA uzņemoties EMUS sistēmas turētāja uzdevumus, netika izveidotas/piešķirtas papildus amata vietas, bet izmantoti esošie TA cilvēkresursi, kur TA darbinieki darbības veic paralēli citu tiešo pienākumu izpildei.

**Identificēto problēmu saistībā ar cilvēkresursiem un tehniskā resursa nodrošinājumu risinājumi un ieguvumi**

Kopumā, izvērtējot to darba apjomu, kādu veic TA nodarbinātie un EMUS darbības nodrošināšanā un attīstībā iesaistītie MKD nodarbinātie, veicamo uzdevumu specifiku, darba sarežģītību, garīgo piepūli, sadarbību, atbildību par darba rezultātiem, atbildību par lēmumiem, kā arī pienākumu izpildei nepieciešamo izglītību, profesionālo pieredzi un nepieciešamo kvalifikāciju, konstatēts, ka MKD ir nepieciešams izveidot 4 jaunas amata vietas, kuras tiktu izveidotas tieši EMUS darbības nodrošināšanai un attīstībai – EMUS darbības nodrošināšana būs šo 4 jauno amatu pamatpienākumi, un TA ir nepieciešams izveidot 4 jaunas amata vietas, kuras tiktu izveidotas tieši EMUS darbības nodrošināšanai un attīstībai. Tādējādi tiktu rasta iespēja šiem iepriekš norādītajiem nodarbinātajiem pilnvērtīgi veikt savus amata pamatpienākumus un pārējo MKD un TA funkciju un uzdevumu pilnvērtīgas nodrošināšanas normālā darba laika ietvaros. Tāpat šīm jaunajām 8 amata vietām ir jānodrošina atbilstošs tehniskais nodrošinājums – katram nodarbinātajam portatīvais dators un darbstacija.

Attiecībā uz MKD nepieciešamajām papildu amata vietām, norādāms turpmākais.

Ņemot vērā, ka šobrīd EMUS darbību galvenokārt nodrošina un tā attīstību plāno MKD Pirmā uzraudzības departamenta nodarbinātie, jaunās amata vietas tiktu izveidotas Pirmajā uzraudzības departamentā, veicot departamenta struktūras maiņu, t.i. – sadalot departamentu divās nodaļās – Uzraudzības nodaļa un EMUS nodaļa.

Saskaņā ar Ministru kabineta 2010. gada 14. decembra ieteikumiem Nr. 2 "Valsts pārvaldes iestādes struktūras izveidošanas kārtība" augstāka līmeņa struktūrvienības (departamenta) vadītājam var būt ne vairāk kā divi vietnieki. Ja augstāka līmeņa struktūrvienība sastāv no zemāka līmeņa struktūrvienībām (nodaļām), augstākā līmeņa struktūrvienības vadītāja vietnieka pienākumus pilda zemākā līmeņa struktūrvienību vadītāji. Tādējādi tiek plānots, ka Uzraudzības nodaļu un EMUS nodaļu vadīs nodaļu vadītāji, kas pildīs arī departamenta direktora vietnieka pienākumus.

Nodrošinot MKD papildus cilvēkresursus EMUS ilgtspējīgai attīstībai jaunizveidotās 4 amata vietas tiktu iekļautas Pirmajā uzraudzības departamentā (jaunizveidotajā EMUS nodaļā), izveidojot 1 nodaļas vadītāja amata vietu (19.4 saime IV līmenis, 12. mēnešalgu grupa) un 3 sistēmas administratoru amata vietas (1 amata vietai 19.5 saime IVA līmenis, 12. mēnešalgu grupa un 2 amata vietām 19.3 saime, IIA līmenis, 11. mēnešalgu grupa).

Jaunizveidotās EMUS nodaļas vadītāja amata pienākumos ietilptu EMUS darbības procesu sistēmanalīze, EMUS prasību specifikāciju sagatavošana un saskaņošana, iestādes vadības konsultēšana EMUS darbības nodrošināšanas un attīstības jautājumos, citu šīs nodaļas darbinieku darba koordinēšana un uzraudzīšana.

Jaunizveidotajā EMUS nodaļas sistēmas administratoru amata pienākumos ietilptu:

1. 1 amata vieta – apzināt risinājumus tehnikas/programmatūras savienojamības nodrošināšanai un problēmjautājumos, tāpat piedāvāt attiecīgus risinājumus un vadīt to ieviešanu, piedalīties sarunās ar piegādātājiem, kontrolēt piegādes;
2. 2 amata vietas – nodrošināt EMUS funkciju nepārtrauktību, kontrolēt projektu izpildi atbilstoši termiņiem, budžetam un kvalitātes prasībām, vadīt projekta komandas vai darba grupas, kontrolēt uzdevumu izpildi, vest komunikāciju ar personām/grupām ārpus projekta, lai nodrošinātu projekta mērķu īstenošanu, identificēt un paredzēt riskus vai izmaiņas projekta gaitā, izdarot nepieciešamās korekcijas, pārbaudīt EMUS ievadīto datu kvalitāti uzraudzības ietvaros, prasību definēšana un specificēšana, piegādāto funkcionalitāšu testēšana, konsultāciju sniegšana.

Attiecībā uz TA nepieciešamajām papildu amata vietām, norādāms turpmākais.

Nodrošinot TA papildus cilvēkresursus EMUS ilgtspējīgai attīstībai jaunizveidotās 4 amata vietas tiktu iekļautas Informācijas sistēmu un tehnoloģiju departamentā izveidojot 2 informācijas sistēmu administratora (19.5 saime, IVA līmenis, 12. mēnešalgu grupa) un 2 vecākā referenta (19.6 saime, III līmenis, 10. mēnešalgu grupa) amata vietas, kas nodrošinātu EMUS atbalsta funkciju izpildi un nepārtrauktību. TA Informācijas sistēmu un tehnoloģiju departamentā ir vairākas nodaļas, kas kopā nodarbojas ar informācijas sistēmu attīstīšanu, administrēšanu un uzturēšanu.

Jaunizveidotās EMUS informācijas sistēmu administratoru amata pienākumos ietilptu:

1. 2 amata vieta – pēc pieprasījuma veikt nestandarta datu atlases nepieciešamajās datu bāzēs; BI [*Microstarategy*] rīka pārvaldīšana atskaišu veidošanai atbalsta sniegšana testēšanā, ziņojumi par sistēmu darbības traucējumiem, datu apmaiņu administrēšana, sistēmas tehnisko resursu konfigurācija, piegāžu kontrole.

Jaunizveidotās EMUS vecākā referenta amata pienākumos ietilptu:

2. 2 amata vietas – nodrošināt atbalstu sistēmas uzturēšanā, pilnveidošanā un attīstības jautājumos, tai skaitā veikt nepieciešamās darbības informācijas aprites nodrošināšanai starp citām informācijas sistēmām, piedalīties informācijas sistēmu lietotāju pieteikto pieteikumu pārvaldībā, nodrošināt atbalstu pieteikumu apstrādē un uzraudzība, lai lietotāju problēmas būtu atrisinātas saskaņā ar standartiem.

4. tabula

**Identificēto problēmu saistībā ar cilvēkresursiem un tehniskā resursa nodrošinājumu risinājumi, ieguvumi un risinājumu ieviešanai nepieciešamais finansējums**

|  |  |  |  |
| --- | --- | --- | --- |
| **Nr.** | **Risinājums** | **Ieguvums** | **Turpmākie trīs gadi (izmaksas *euro*)** |
| **2022. gads** | **2023. gads** | **2024. gads un turpmāk ik gadu** |
| 1. | Nodrošināt cilvēkresursus EMUS ilgtspējīgai attīstībai MKD pusē.1. Izveidot jaunu nodaļu ar tās vadītāju (nodaļas vadītāja pienākumi atbilst Ministru kabineta 2010. gada 30. novembra noteikumu Nr. 1075 "Valsts un pašvaldību institūciju amatu katalogs" 19.4 saimes IV. līmeņa amatam (12. mēnešalgu grupa) noteiktajiem pienākumiem. 2. Jaunizveidotajā EMUS nodaļā izveidot 3 sistēmas administratoru amata vietas:2.1. vienu amata vietu, kas apzinās risinājumus tehnikas/programmatūras savienojamības problēmas piedāvās attiecīgus risinājumus un vadīs to ieviešanu (amatu pienākumi atbilst Ministru kabineta 2010. gada 30. novembra noteikumu Nr. 1075 "Valsts un pašvaldību institūciju amatu katalogs" 19.5 saimes IVA. līmeņa amatam (12. mēnešalgu grupa);2.2. divas amata vietas, kas nodrošinās EMUS funkciju nepārtrauktību (šo amatu pienākumi atbilst Ministru kabineta 2010. gada 30. novembra noteikumu Nr. 1075 "Valsts un pašvaldību institūciju amatu katalogs" 19.3 saimes IIA līmeņa amatam noteiktajiem pienākumiem – abas 11. mēnešalgu grupā).Aprēķins:2022. gads un turpmāk ik gadu 116 662 *euro*, tai skaitā,1) atlīdzība – 112 306 *euro*:2) preces un pakalpojumi 4 356 *euro*.Pielikums Nr. 1 | 1. Nodrošināta EMUS attīstības plānošana un īstenošana, EMUS darbības un uzlabojumu nepārtrauktība, EMUS lietotāju atbalsts. 2. Nodrošināta EMUS darbības un uzlabojumu nepārtrauktība, EMUS lietotāju atbalsts, EMUS izvirzīto attīstības mērķu sasniegšana. | 116 662 | 116 662 | 116 662 |
| 2. | Nodrošināt atbilstošu tehnisko nodrošinājumu 4 jaunajām amata vietām MKD pusē (vienreizējie izdevumi)Aprēķins:2022. gadam 14 727 *euro*, tai skaitā,Vienreizējie izdevumi 5 827 euro;Kapitālās iegādes 8 900 *euro*. Pielikums Nr. 1 | Nodrošināts atbilstošs tehniskais nodrošinājums jaunizveidotās EMUS nodaļas nodarbinātajiem sekmīgai amata pienākumu izpildei. | 14 727 | 0 | 0 |
| 3. | Nodrošināt cilvēkresursus EMUS ilgtspējīgai attīstībai TA pusē.TA Informācijas sistēmu un tehnoloģiju departamentā izveidot četras jaunas amata vietas divas informācijas sistēmu administratora (19.5 saime, IVA līmenis, 12. mēnešalgu grupa) un divas vecākā referenta (19.6 saime, III līmenis, 10. mēnešalgu grupa), kas nodrošinātu EMUS atbalsta funkciju izpildi un nepārtrauktību.Aprēķins:2022. gads un turpmāk ik gadu 110 432 *euro*, tai skaitā,atlīdzība – 108 784 *euro*:preces un pakalpojumi 1 648 *euro*:Pielikums Nr. 1 | Nodrošināta EMUS attīstības plānošana un īstenošana, EMUS darbības un uzlabojumu nepārtrauktība, EMUS lietotāju atbalsts. | 110 432 | 110 432 | 110 432 |
| 4. | Nodrošināt atbilstošu tehnisko nodrošinājumu 4 TA jaunajām amata vietām (vienreizēji izdevumi)2022. gadam 11 383 *euro*, tai skaitā,preces un pakalpojumi 5 383 *euro*;kapitālie izdevumi – 6 000 euro. Pielikums Nr. 1 | Nodrošināts atbilstošs tehniskais nodrošinājums sekmīgai amata pienākumu izpildei. | 11 383 | 0 | 0 |
|  | Kopējās izmaksas pa gadiem:**Kopējās izmaksas 2022.- 2024. gadam: 707 392**Kopējās MKD izmaksas: 364 713Kopējās TA izmaksas: 342 679No 2025. gada un turpmāk ik gadu izmaksas: 227 094, tai skaitā,MKD izmaksas 116 662TA izmaksas 110 432 | 253 204 | 227 094 | 227 094 |

5. tabula

**EMUS attīstībai papildus nepieciešamā finansējuma kopsavilkums**

|  |  |  |  |  |  |
| --- | --- | --- | --- | --- | --- |
| Nr.p.k. | Gads | 2022. | 2023. | 2024. | Turpmāk ik gadu |
| Attīstības virzieni | Summa, *euro* | Summa, *euro* | Summa, *euro* | Summa, *euro* |
| 1. | Datu apjoma un kvalitātes uzlabojumi | 204 600 | 321 000 | 100 000 | 0 |
| 2. | Automatizēti uzraudzības rīki | 0 | 100 000 | 100 000 | 0 |
| 3. | Lietotājam draudzīgas sistēmas nodrošināšana un digitālu risinājumu pilnveidošana | 314 500 | 137 800 | 281 500 | 0 |
| 4. | Cilvēkresursi un tehniskā resursa nodrošinājums | 253 204 | 227 094 | 227 094 | 227 094 |
| **Kopā** | **772 304** | **785 894** | **708 594** | **227 094** |

Lai sasniegtu šajā informatīvajā ziņojumā norādītos EMUS attīstības virzienus, ir nepieciešams papildu finansējums MKD un TA budžetā. Detalizēts informācijas izklāsts par nepieciešamajām papildu pozīcijām norādīts tabulā Nr. 6 un Nr. 7.

6. tabula

|  |
| --- |
| **Maksātnespējas kontroles dienests** |
|   | **Pamatbudžeta bāze 2022. gadam** | **Papildus nepieciešams****2022. gadam** | **Pamatbudžeta bāze 2023. gadam** | **Papildus nepieciešams****2023. gadam** | **Pamatbudžeta bāze 2024. gadam** | **Papildus nepieciešams****2024. gadam** | **Papildus nepieciešams****turpmāk ik gadu** |
| 1 | 2 | 3 | 4 | 5 | 6 | 7 | 8 |
| **06.03.00 "Maksātnespējas procesa pārvaldība"** |
| **Resursi izdevumu segšanai** | **1 729 000** | **131 389** | **1 723 148** | **116 662** | **1 723 148** | **116 662** | **116 662** |
| Ieņēmumi no maksas pakalpojumiem un citi pašu ieņēmumi – kopā, t.sk. | 21 969 |  | 16 117 |  | 16 117 |  |  |
| Dotācija no vispārējiem ieņēmumiem | 1 707 031 | 131 389 | 1 707 031 | 116 662 | 1 707 031 | 116 662 | 116 662 |
| **Izdevumi – kopā** | **1 729 000** | **131 389** | **1 723 148** | **116 662** | **1 723 148** | **116 662** | **116 662** |
| Uzturēšanas izdevumi | 1 723 050 | 122 489 | 1 717 198 | 116 662 | 1 717 198 | 116 662 | 116 662 |
| Kārtējie izdevumi | 1 723 050 | 122 489 | 1 717 198 | 116 662 | 1 717 198 | 116 662 | 116 662 |
| Atlīdzība | 1 464 325 | 112 306 | 1 460 564 | 112 306 | 1 460 564 | 112 306 | 112 306 |
| Preces un pakalpojumi | 258 725 | 10 183 | 256 634 | 4 356 | 256 634 | 4 356 | 4 356 |
| Kapitālie izdevumi | 5 950 | 8 900 | 5 950 |  | 5 950 |  |  |

7. tabula

|  |
| --- |
| **Tiesu administrācija** |
|   | **Pamatbudžeta bāze 2022. gadam** | **Papildus nepieciešams****2022. gadam** | **Pamatbudžeta bāze 2023. gadam** | **Papildus nepieciešams****2023. gadam** | **Pamatbudžeta bāze 2024. gadam** | **Papildus nepieciešams****2024. gadam** | **Papildus nepieciešams****turpmāk ik gadu** |
| 1 | 2 | 3 | 4 | 5 | 6 | 7 | 8 |
| **03.01.00 "Tiesu administrēšana"** |
| **Resursi izdevumu segšanai** | **4 348 350** | **640 915** | **4 348 350** | **669 232** | **4 348 350** | **591 932** | **110 432** |
| Ieņēmumi no maksas pakalpojumiem un citi pašu ieņēmumi – kopā, t.sk. | 2 673 240 |   | 2 673 240 |   | 2 673 240 |   |  |
| Dotācija no vispārējiem ieņēmumiem | 1 675 110 | 640 915 | 1 675 110 | 669 232 | 1 675 110 | 591 932 | 110 432 |
| **Izdevumi – kopā** | **4 348 350** | **640 915** | **4 348 350** | **669 232** | **4 348 350** | **591 932** | **110 432** |
| Uzturēšanas izdevumi | 4 308 350 | 438 815 | 4 308 350 | 263 232 | 4 308 350 | 359 232 | 110 432 |
| Kārtējie izdevumi | 4 308 350 | 438 815 | 4 308 350 | 263 232 | 4 308 350 | 359 232 | 110 432 |
| Atlīdzība | 2 050 184 | 108 784 | 2 050 184 | 108 784 | 2 050 184 | 108 784 | 108 784 |
| Preces un pakalpojumi | 2 258 166 | 330 031 | 2 258 166 | 154 448 | 2 258 166 | 250 448 | 1 648 |
| Kapitālie izdevumi | 40 000 | 202 100 | 40 000 | 406 000 | 40 000 | 232 700 |  |

# 3. Turpmākā rīcība

Efektīvai maksātnespējas sistēmai ir būtiska loma valsts ekonomikas attīstībā. Sekmīgi funkcionējoša maksātnespējas sistēma veicina maksātnespējas procesā iesaistīto personu (parādnieka un kreditora) paļāvību tiesiska un godīga maksātnespējas procesa iznākumam, kas ļauj ātri un iespējami maksimālā apmērā atgriezt finanšu resursus saimnieciskajā apritē.[[29]](#footnote-29) Latvijas ilgtspējīgas attīstības stratēģijā 2030. gadam[[30]](#footnote-30) kā viena no jomām, kura jāattīsta, ir "E-pārvaldība un sabiedriskā inovācija", kas aptver valsts institūciju darbības efektivitātes paaugstināšanu, izmantojot jaunu informācijas tehnoloģiju radītas efektīvākas pārvaldības iespējas.

Ņemot vērā šajā informatīvajā ziņojumā 2. nodaļā veikto izvērtējumu, var secināt, lai sasniegtu EMUS attīstībā izvirzīto mērķi (digitālās vides uzlabošana, uzraudzības rīku efektivitātes paaugstināšana un kvalitatīva datu pieejamība maksātnespējas jomas politikas plānošanai, tādējādi veicinot maksātnespējas procedūru tiesiskumu un efektivitāti, un informācijas un komunikācijas tehnoloģiju izmantošanu maksātnespējas procesa un TAP pārvaldībā), nepieciešams veikt EMUS uzlabojumus, papildinot EMUS esošās funkcionalitātes un ieviešot jaunus digitālos rīkus, tostarp izveidojot starpsistēmu integrācijas risinājumus. Līdz ar to, **lai nodrošinātu EMUS attīstībā īstenojamos pasākumus 2022. – 2024. gadam, nepieciešams papildu finansējums 2 266 792 *euro*** un **2025. gadam un turpmāk ik gadu 227 094 *euro.***

Būtisks faktors, kas šobrīd liedz novērst trūkumus un veikt uzlabojumus EMUS darbībā, kā arī izmantot tādus risinājumus, kas nodrošinātu efektīvāku MKD, administratoru un TAP uzraugošo personu pienākumu izpildi un tiesību izmantošanu, ir ierobežotie finanšu resursi. 2019. gadā EMUS uzturēšanai, attīstībai un izmaiņām Tieslietu ministrijas (turpmāk – TM) budžeta apakšprogrammā 03.01.00 "Tiesu administrēšana" tika piešķirti 54 700 *euro* (apropriācijas pārdale no TM budžeta apakšprogrammas 06.03.00 "Maksātnespējas procesa pārvaldība") un 2020. gadā ar Finanšu ministrijas 2020. gada 6. aprīļa rīkojumu Nr. 113 veikta apropriācijas pārdale 65 161 *euro* apmērā no budžeta resora "74. Gadskārtējā valsts budžeta izpildes procesā pārdalāmais finansējums" budžeta programmas 01.00.00 "Apropriācijas rezerve". Saskaņā ar likumu "Par valsts budžetu 2021. gadam" ar 2021. gadu par 208 652 *euro* ir palielināti bāzes izdevumi Eiropas Sociālā fonda projekta "Justīcija attīstībai" (Nr.3.4.1.0/16/I/001) ietvaros īstenoto aktivitāšu rezultātu uzturēšanai, tai skaitā, EMUS uzturēšanai par 65 161 *euro* . Kopējais pieejamais finansējums EMUS uzturēšanai, attīstībai un veicamajām izmaiņām ir 119 861 *euro* gadā, no kuriem 10 000 *euro* plānoti EMUS veiktspējas un drošības auditiem, 41 366 *euro* servera administrēšanai, EMUS darbības nodrošināšanai un infrastruktūras resursu nodrošināšanai un uzturēšanai un 68 495 *euro* EMUS attīstībai un izmaiņu pieprasījumu īstenošanai. Ierobežoto finanšu resursu dēļ 2020. gadā regulāri tika pārskatīti EMUS attīstības ietvaros veicamie pasākumi, prioritāri ieviešot tādus pasākumus, kas administratoriem nodrošina pilnvērtīgu administratora amata pienākumu izpildi, neveicot EMUS uzlabošanu kopumā, kā arī liela daļa šī finansējuma tika novirzīta EMUS lietotāju pieteikto kļūdu novēršanā, jo kļūdā minētai funkcionalitātei ir beidzies garantijas termiņš.

Savukārt 2021. gadā gandrīz viss EMUS attīstībai plānotais finansējums ir izlietots, lai EMUS tiktu ieviesta E-adreses funkcionalitāte. Līdz ar to uzskatāmi redzams, ka EMUS attīstībai un izmaiņām piešķirtais finansējums ir nepietiekams, jo tā ietvaros iespējams īstenot tikai nepieciešamākās izmaiņas, t.sk., normatīvo aktu grozījumos noteikto, bet nav iespējams, nodrošināt EMUS attīstību.

Ņemot vērā minēto, secināms, ka tikai ar papildu finansējuma piešķiršanu ir iespējams attīstīt EMUS, tādējādi uzlabojot maksātnespējas jomu un uzņēmējdarbības vidi kopumā, t.sk., lai nodrošinātu valsts attīstības plānošanas dokumentos (NAP 2020 un NAP 2027) noteikto par digitālo risinājumu ieviešanu valsts pārvaldē. Būtiski arī norādīt, ka saskaņā ar Direktīvas 29. pantu MKD ir pienākums apkopot rezultatīvos rādītājus par maksātnespējas procesu un TAP/ĀTAP. Minēto rādītāju apkopošana ir iespējama tikai gadījumā, ja EMUS tiek veikta papildu funkcionalitāšu ieviešana.

Papildu finansējuma nepiešķiršanas gadījumā, netiks īstenoti šajā informatīvajā ziņojumā 2. nodaļā izvirzītie EMUS attīstības pasākumi, kā rezultātā nebūs iespējams pilnvērtīgi iegūt maksātnespējas jomas rezultatīvos rādītājus. Tāpat netiks paaugstināta MKD un administratoru darbību efektivitāte un uzlabota maksātnespējas joma un uzņēmējdarbības vide kopumā.

Vienlaikus jāņem vērā, ka šajā informatīvajā ziņojumā 2. nodaļā aprakstīto EMUS attīstības pasākumu (uzlabojumu) īstenošana jāvērtē kopsakarā ar cilvēkresursu nepieciešamību. Proti, bez norādīto cilvēkresursu piesaistīšanas nebūs iespējams pilnvērtīgi īstenot visus šajā informatīvajā ziņojumā 2. nodaļā norādītos EMUS attīstības pasākumus.

Ievērojot minēto un lai nodrošinātu EMUS attīstību, nepieciešams Ministru kabineta atbalsts un lēmums jautājumu par papildu nepieciešamā finansējuma piešķiršanu Tieslietu ministrijai valsts budžeta apakšprogrammā 03.01.00 "Tiesu administrēšana" 2022. gadam 640 915 *euro* apmērā, 2023. gadam 669 232 *euro* apmērā un 2024. gadam 591 932 *euro* apmērā, 2025. gadam un turpmākajiem gadiem 110 432 *euro* apmērā un valsts budžeta apakšprogrammā 06.03.00 "Maksātnespējas procesa pārvaldība" 2022. gadam 131 389 *euro* apmērā un 2023. gadam un turpmākajiem gadiem 116 662 *euro* apmērā izskatīt Ministru kabinetā likumprojekta "Par valsts budžetu 2022. gadam" un likumprojekta "Par vidēja termiņa budžeta ietvaru 2022., 2023. un 2024. gadam" sagatavošanas un izskatīšanas procesā kopā ar visu ministriju un centrālo valsts iestāžu iesniegtajiem prioritāro pasākumu pieteikumiem atbilstoši valsts budžeta finansiālajām iespējām.

Papildu nepieciešamais finansējums iekļauts prioritārajā pasākumā "Elektroniskās maksātnespējas uzskaites sistēmas attīstība" (kods Nr. 19\_13\_P), kas iesniegts ar Tieslietu ministrijas 2021. gada 30. jūnija vēstuli Nr. 1-13.4/2910) "Par prioritārajiem pasākumiem" Finanšu ministrijā un Pārresoru koordinācijas centrā.

Tāpat Ministru kabinetam nepieciešams pieņemt zināšanai, ka informatīvajā ziņojumā noteikto EMUS attīstības virzienu īstenošanai nepieciešams no 2022. gada 1. janvāra izveidot papildu jaunas amata vietas – TA četras amata vietas un MKD četras amata vietas.

Vienlaikus nepieciešams uzdot Tieslietu ministrijai veikt TA un MKD amatu klasificēšanas rezultātu apkopojuma saskaņošanu ar Valsts kanceleju līdz 2021. gada 1. decembrim.

Par nepieciešamajiem Ministru kabineta lēmumiem ir sagatavots un informatīvajam ziņojumam pievienots Ministru kabineta sēdes protokollēmuma projekts.

Pielikumā: EMUS izmaksu aprēķins.

Ministru prezidenta biedrs,

tieslietu ministrs Jānis Bordāns

Iesniedzējs:

Tieslietu ministrijas valsts sekretārs Raivis Kronbergs

Grunte 67099151

santa.grunte@mkd.gov.lv

Saltupe 67099136

liene.saltupe@mkd.gov.lv

Švābe 28304772

aivars.svabe@ta.gov.lv

1. Valsts kontroles 2015. gada 3. marta revīzijas ziņojums Nr. 2.4.1-5/2014 "Vai valstī īstenotā maksātnespējas politika ir efektīva?". Pieejams: <https://www.lrvk.gov.lv/lv/revizijas/revizijas/noslegtas-revizijas/vai-valsti-istenota-maksatnespejas-politika-ir-efektiva>. [↑](#footnote-ref-1)
2. Deklarācija par Māra Kučinska vadītā Ministru kabineta iecerēto darbību. Pieejama: <https://www.mk.gov.lv/sites/mk/files/media_file/20160210_mkucinskis_vald_prior_gala_vers_0.pdf>.] [↑](#footnote-ref-2)
3. Maksātnespējas politikas attīstības pamatnostādnes 2016.-2020. gadam. Pieejamas: <https://likumi.lv/ta/id/284925-par-maksatnespejas-politikas-attistibas-pamatnostadnem-2016-2020-gadam-un-to-istenosanas-planu>. [↑](#footnote-ref-3)
4. Likumprojekts Nr. 753/Lp12 "Grozījumi Maksātnespējas likumā" pieņemts 2016. gada 22. decembrī, stājās spēkā 2017. gada 6. janvārī. [↑](#footnote-ref-4)
5. Likumprojekta Nr. 753/Lp12 "Grozījumi Maksātnespējas likumā" anotācija. Pieejama:  <https://titania.saeima.lv/LIVS12/saeimalivs12.nsf/0/46F0710633B835A1C22580650038AEF9?OpenDocument>. [↑](#footnote-ref-5)
6. Likumprojekta Nr. 753/Lp12 "Grozījumi Maksātnespējas likumā" anotācija. Pieejama: <https://titania.saeima.lv/LIVS12/saeimalivs12.nsf/0/46F0710633B835A1C22580650038AEF9?OpenDocument>. [↑](#footnote-ref-6)
7. Maksātnespējas likuma 12.1 panta pirmā daļa. [↑](#footnote-ref-7)
8. Maksātnespējas likuma 12.1 panta otrā daļa. [↑](#footnote-ref-8)
9. EMUS izstrādāts elektronisks pakalpojums, kurā nodrošināta iespēja kreditoram un tā pārstāvim, parādnieka pārstāvim juridiskās personas maksātnespējas procesā un parādniekam fiziskās personas maksātnespējas procesā vai tā pārstāvim, izmantojot elektronisko pakalpojumu, iepazīties ar ziņām un dokumentiem normatīvajos aktos noteiktajā apjomā, kā arī veikt citas normatīvajos aktos noteiktās darbības, tai skaitā iesniegt kreditora prasījumu un darbinieka prasījumu maksātnespējas procesā. [↑](#footnote-ref-9)
10. Ministru kabineta 2019. gada 7. maija rīkojums Nr. 210 "Par Valdības rīcības plānu Deklarācijas par Artura Krišjāņa Kariņa vadītā Ministru kabineta iecerēto darbību īstenošanai". Pieejams: <https://likumi.lv/ta/id/306691-par-valdibas-ricibas-planu-deklaracijas-par-artura-krisjana-karina-vadita-ministru-kabineta-iecereto-darbibu-istenosanai>. [↑](#footnote-ref-10)
11. TM vadības komitejas sēdes 2021. gada 1. marta protokola Nr. 9 1. paragrāfs. [↑](#footnote-ref-11)
12. Pasaules Bankas pētījums. Pieejams:<https://www.doingbusiness.org/content/dam/doingBusiness/country/l/latvia/LVA.pdf> [aplūkots 25.05.2021.] [↑](#footnote-ref-12)
13. SVF novērtējuma ziņojums par maksātnespējas regulējumu Latvijā. Pieejams: <https://www.tm.gov.lv/sites/tm/files/latvija20svf20novertejums20par20maksatnespejas20regulejumu1.pdf>. [↑](#footnote-ref-13)
14. Turpat [↑](#footnote-ref-14)
15. SVF novērtējuma ziņojums par maksātnespējas regulējumu Latvijā. Pieejams: <https://www.tm.gov.lv/sites/tm/files/latvija20svf20novertejums20par20maksatnespejas20regulejumu1.pdf>.. [↑](#footnote-ref-15)
16. Saskaņā ar Direktīvas 29. panta 7. punktu Eiropas Komisija šā panta 6. punktā minēto datu sniegšanas veidlapu nosaka ar īstenošanas aktiem. Šobrīd vēl nav zināms minēto īstenošanas aktu saturs un spēkā stāšanās termiņš, līdz ar to izmaksas, kas saistītas ar EMUS pielāgošanu statistikas apkopošanas prasībām atbilstoši Eiropas Komisijas norādījumiem, nav iekļautas šajā ziņojumā un tiks aprēķinātas atsevišķi. [↑](#footnote-ref-16)
17. SVF novērtējuma ziņojums par maksātnespējas regulējumu Latvijā. Pieejams: <https://www.tm.gov.lv/sites/tm/files/latvija20svf20novertejums20par20maksatnespejas20regulejumu1.pdf>.. [↑](#footnote-ref-17)
18. Valsts kontroles 2015. gada 19. marta lietderības revīzijas ziņojums "Vai valstī īstenotā maksātnespējas politika ir efektīva?". Pieejams: <https://www.lrvk.gov.lv/lv/getrevisionfile/uploads/reviziju-zinojumi/2014/2.4.1-5_2014/2.4.1-5_2014/revzin_mn_3mar2015.pdf>. [↑](#footnote-ref-18)
19. Pasaules Bankas pētījums. Pieejams: <https://www.doingbusiness.org/content/dam/doingBusiness/country/l/latvia/LVA.pdf>. [↑](#footnote-ref-19)
20. Latvijas ilgtspējīgas attīstības stratēģija 2030. gadam. Pieejama:<http://polsis.mk.gov.lv/documents/3323>. . [↑](#footnote-ref-20)
21. Informācijas sabiedrības attīstības pamatnostādnes 2014. - 2020. gadam. Pieejamas:<https://likumi.lv/doc.php?id=260931> [aplūkotas 25.05.2021.] [↑](#footnote-ref-21)
22. Latvijas Nacionālais attīstības plāns 2021. – 2027. gadam. Pieejams: <https://www.pkc.gov.lv/lv/nap2027>. [↑](#footnote-ref-22)
23. Valsts prezidenta 2021. gada 3. februāra vēstules Nr. 37 pielikums "Informācija par digitālās politikas diskusiju ciklu un rīcībpolitikas priekšlikumiem". [↑](#footnote-ref-23)
24. Turpat [↑](#footnote-ref-24)
25. Maksātnespējas likuma 20. panta otrā daļa, 21. panta otrā daļa, 62. panta 2.1. daļa, 65. panta 1., 2. un 4. punkts, 68. panta piektā daļa, 74. panta otrā daļa, 111. panta septītā daļa, 112. panta otrā daļa, 113. panta otrā, septītā un astotā daļa, 115. panta 2.1 daļa, 117. panta otrā daļa, 141. panta 2.1 daļa. [↑](#footnote-ref-25)
26. Informatīvais ziņojums "Par Ministru kabineta 2017. gada 25. jūlija sēdes protokollēmumā (prot. Nr. 37 1.§) "Noteikumu projekts "Latvijas Ģeotelpiskās informācijas aģentūras maksas pakalpojumu cenrādis un tā piemērošanas kārtība"" 3. punktā dotā uzdevuma izpildi" Pieejams: <http://tap.mk.gov.lv/lv/mk/tap/?pid=40437608&mode=mk&date=2018-02-06>. [↑](#footnote-ref-26)
27. Informatīvais ziņojums "Latvijas atvērto datu stratēģija". Pieejams: <http://tap.mk.gov.lv/lv/mk/tap/?pid=40472319>. [↑](#footnote-ref-27)
28. *UNCITRAL Legislative Guide on Insolvency Law. United Nations. – New York*, 2005, p. 270, *Part one:* III. *Institutional framework*, 33. lpp. [↑](#footnote-ref-28)
29. Valsts kontroles 2015. gada 19. marta lietderības revīzijas ziņojums "Vai valstī īstenotā maksātnespējas politika ir efektīva?". Pieejams: <https://www.lrvk.gov.lv/lv/getrevisionfile/uploads/reviziju-zinojumi/2014/2.4.1-5_2014/2.4.1-5_2014/revzin_mn_3mar2015.pdf> [aplūkots 25.05.2021.] [↑](#footnote-ref-29)
30. Latvijas ilgtspējīgas attīstības stratēģija 2030. gadam. Pieejama:<http://polsis.mk.gov.lv/documents/3323> [aplūkota 25.05.2021.] [↑](#footnote-ref-30)